
Z A K O N
O IZMENAMA I DOPUNAMA ZAKONA O BUDŽETSKOM SISTEMU
Član 1.

U Zakonu o budžetskom sistemu („Službeni glasnik RS”, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15-dr. zakon, 103/15, 99/16, 113/17, 95/18, 31/19, 72/19, 149/20, 118/21, 118/21-dr. zakon, 138/22, 92/23 i 94/24), u članu 2. tačka 8) posle reči: „u pogledu upravljanja i finansiranja” dodaju se zapeta i reči: „kao i visokoškolske ustanove čiji je suosnivač Republika Srbija”.

Tačka 51a) briše se.

Tačka 51b) menja se i glasi: 

„51b) Interna finansijska kontrola u javnom sektoru je sveobuhvatni sistem mera za upravljanje i kontrolu javnih prihoda i primanja, rashoda i izdataka, imovine i obaveza, koji se uspostavlja u organizacijama javnog sektora sa ciljem da upravljanje i kontrola javnih sredstava, uključujući i strane fondove, budu u skladu sa propisima, budžetom, i principima dobrog finansijskog upravljanja, odnosno efikasnosti, efektivnosti, ekonomičnosti i otvorenosti;”.
U tački 51v) reči: „uveravanje u razumnoj meri” zamenjuju se rečima: „razuman nivo sigurnosti”.

Tačka 51g) menja se i glasi: 

„51g) Interna revizija je nezavisna i objektivna aktivnost uveravanja i savetovanja sa svrhom da doprinese unapređenju poslovanja organizacije, kao i ostvarenju ciljeva organizacije, tako što sistematično i disciplinovano procenjuje i vrednuje upravljanje rizicima, kontrole i proces upravljanja organizacijom;”.

Tačka 51d) briše se.

Član 2.

U članu 5. st. 5. i 6. brišu se.

Dosadašnji st. 7-10 postaju st. 5-8.

Član 3.

U članu 27d stav 1. tačka 8) tačka na kraju zamenjuje se tačkom i zapetom.

Dodaje se tačka 9), koja glasi:

„9) ocenu dugoročne održivosti javnih finansija, na osnovu procene troškova starenja stanovništva.”.
Član 4.

U članu 27k stav 1. reči: „do 31. decembra 2026. godine” zamenjuju se rečima: „do 31. decembra 2027. godine”.

U stavu 5. posle reči: „javni radovi” dodaju se zapeta i reči: „radna aktivacija osoba sa invaliditetom”.

U stavu 8. reči: „javne tužioce i zamenike javnih tužilaca” zamenjuju se rečima: „glavne javne tužioce i javne tužioce”.

Član 5.

U članu 28. stav 2. tačka 8) menja se i glasi: 

„8) pregled višegodišnjih rashoda i izdataka korisnika budžetskih sredstava za tekuću i naredne dve fiskalne godine u skladu sa članom 54. ovog zakona;”. 

Član 6.

U članu 31. stav 1. tačka 1) podtačka (10) zapeta i reči: „kao i Fiskalnu strategiju organizacijama za obavezno socijalno osiguranje” brišu se.

Posle podtačke (10) dodaju se podtač. (10a), (10b) i (10v), koje glase:

„(10a) 15. jul - ministar dostavlja smernice za pripremu finansijskog plana organizacijama za obavezno socijalno osiguranje;
(10b) 25. jul - Republički fond za zdravstveno osiguranje dostavlja zdravstvenim ustanovama uputstvo za izradu predloga finansijskog plana za narednu godinu;

(10v) 15. avgust - zdravstvene ustanove dostavljaju Republičkom fondu za zdravstveno osiguranje predlog finansijskog plana za narednu godinu;”.

Posle podtačke (16) dodaje se podtačka (16a), koja glasi:

„(16a) 31. decembar - zdravstvene ustanove dužne su da donesu finansijske planove u skladu sa propisima kojima se opredeljuju sredstva zdravstvenim ustanovama za narednu fiskalnu godinu;”.

Dodaje se stav 3, koji glasi:

„Vlada, na predlog ministarstva nadležnog za poslove zdravlja, donosi uredbu o planu zdravstvene zaštite iz obaveznog zdravstvenog osiguranja u Republici Srbiji za narednu godinu, u roku od sedam dana od dana davanja saglasnosti na finansijski plan Republičkog fonda za zdravstveno osiguranje.”.

Član 7.

Naziv člana 36. i član 36. brišu se.

Član 8.

U članu 46. stav 5. menja se i glasi: 

„U toku privremenog finansiranja rashodi i izdaci iskazani u računu prihoda i primanja, rashoda i izdataka planiraju se najviše do jedne četvrtine iznosa ovih rashoda i izdataka planiranih u aktu o budžetu prethodne fiskalne godine. Raspoređeni rashodi i izdaci u prethodnoj godini po vrstama i namenama ne predstavljaju ograničenje.”.

Dodaju se novi st. 6-9. koji glase:

„U toku privremenog finansiranja izdaci za nabavku finansijske imovine iskazani u računu finansiranja planiraju se najviše do jedne četvrtine iznosa ovih izdataka planiranih u aktu o budžetu prethodne fiskalne godine. 

Izdaci za otplatu kredita planiraju se u visini obaveza koje dospevaju na plaćanje u periodu za koji se donosi odluka o privremenom finansiranju.

U toku privremenog finansiranja Republika Srbija neće izdavati garancije i neće se zaduživati za nove projektne zajmove.

U toku privremenog finansiranja primanja od zaduživanja planiraju se u visini potrebnoj za finansiranje deficita i izdataka za otplatu glavnice i nabavku finansijske imovine.”.

Dosadašnji st. 6-10. postaju st. 10-14.

U dosadašnjem stavu 11, koji postaje stav 15, reči: „i stava 10.” zamenjuju se rečima: „i stava 14.”.

Dodaje se stav 16, koji glasi:

„Izuzetno od stava 5. ovog člana, rashodi i izdaci Republičkog fonda za penzijsko i invalidsko osiguranje u odluci o privremenom finansiranju planiraju se najviše do jedne četvrtine iznosa planiranih rashoda i izdataka u finansijskom planu prethodne fiskalne godine, uvećane za efekat redovnog usklađivanja penzija na osnovu zakona za period za koji se donosi ta odluka.”.

Član 9.

U članu 56a stav 9. reči: „organa koji ima pravo raspolaganja sredstvima budžeta lokalne vlasti” zamenjuju se rečima:„nadležnog direktnog korisnika budžetskih sredstava, odnosno lokalnog organa uprave nadležnog za finansije”.

Član 10.

U članu 59. posle stava 2. dodaje se novi stav 3, koji glasi:

„Izuzetno od stava 2. ovog člana, u slučaju kada se povraćaj sredstava iz primanja od domaćih i inostranih zaduživanja vrši u narednoj fiskalnoj godini, umanjuje se realizacija odgovarajuće aproprijacije ekonomske klasifikacije budžetskog korisnika kome je povraćaj izvršen.”.

Dosadašnji st. 3, 4. i 5. postaju st. 4, 5. i 6.

Član 11.

U članu 74. stav 3. reči: „Državno veće tužilaca” zamenjuju se rečima: „Visoki savet tužilaštva”.

Član 12.

U članu 78. stav 1. tačka 1). podtač. (1) i (2) reči: „Državno veće tužilaca” u određenom padežu zamenjuju se rečima: „Visoki savet tužilaštva” u odgovarajućem padežu.

Član 13.

Član 79a menja se i glasi:

„Član 79a
Republička direkcija za imovinu Republike Srbije dužna je da do 31. marta tekuće godine dostavi Ministarstvu - Upravi za trezor objedinjeni izveštaj o strukturi i vrednosti imovine Republike Srbije za prethodnu godinu.

Sadržaj i način dostavljanja izveštaja iz stava 1. ovog člana propisuje ministar.”.

Član 14.

U članu 80. u uvodnoj rečenici posle reči: „Interna finansijska kontrola u javnom sektoru” dodaju se reči: „zasniva se na principu upravljačke odgovornosti i”.

Dodaje se stav 2, koji glasi: 

„Upravljačka odgovornost je obaveza rukovodilaca svih nivoa kod korisnika javnih sredstava da sve poslove obavljaju zakonito, poštujući principe ekonomičnosti, efektivnosti, efikasnosti i javnosti, kao i da za svoje odluke, postupke i rezultate odgovaraju onome koji ih je imenovao ili im preneo odgovornost.”.

Član 15.

Član 81. menja se i glasi:

„Član 81.

Korisnici javnih sredstava uspostavljaju finansijsko upravljanje i kontrolu, koja se sprovodi politikama, procedurama i aktivnostima sa zadatkom da se obezbedi razuman nivo sigurnosti da će svoje ciljeve ostvariti kroz:

1)
poslovanje u skladu sa propisima, unutrašnjim aktima i ugovorima; 
2)
blagovremenost, realnost i integritet finansijskih i nefinansijskih izveštaja; 
3)
ekonomično, efikasno i efektivno korišćenje sredstava, uključujući i zaštitu imovine, informacija i podataka. 
Finansijsko upravljanje i kontrola obuhvata sledeće elemente: 
1)
kontrolno okruženje;
2)
procenu rizika;
3)
kontrolne aktivnosti; 
4)
informacije i komunikaciju;
5)
praćenje i procenu sistema. 
Finansijsko upravljanje i kontrola organizuje se kao sistem procedura i odgovornosti svih lica u organizaciji. 

Rukovodilac korisnika javnih sredstava dužan je da uspostavi sistem za upravljanje nepravilnostima.

Nepravilnost predstavlja svako kršenje neke odredbe propisanih pravila i ugovora, koje je posledica postupka ili propusta lica zaposlenih kod korisnika javnih sredstava, ugovarača, krajnjih korisnika i krajnjih primalaca, a koje kao posledicu ima, ili bi moglo imati negativan uticaj na ostvarivanje ciljeva korisnika javnih sredstava i/ili neopravdane troškove.

Za uspostavljanje, održavanje i redovno ažuriranje sistema finansijskog upravljanja i kontrole, odgovoran je rukovodilac korisnika javnih sredstava. 

Rukovodilac korisnika javnih sredstava može preneti nadležnost za uspostavljanje, održavanje i redovno ažuriranje sistema finansijskog upravljanja i kontrole na lice koje on ovlasti.

Rukovodilac iz stava 6. ovog člana do 31. marta tekuće godine za prethodnu godinu na propisani način izveštava ministra o adekvatnosti i funkcionisanju sistema finansijskog upravljanja i kontrole. 

Ministar utvrđuje zajedničke kriterijume, metodologiju i standarde za uspostavljanje i funkcionisanje sistema finansijskog upravljanja i kontrole u javnom sektoru, kao i način izveštavanja iz stava 8. ovog člana.”.

Član 16. 

U članu 82. stav 3. menja se i glasi:

„Interna revizija se uspostavlja na jedan od sledećih načina:

1)
organizovanjem posebne funkcionalno nezavisne organizacione jedinice za internu reviziju;

2)
organizovanjem zajedničke jedinice za internu reviziju od strane dva ili više korisnika javnih sredstava, uz prethodnu saglasnost Ministarstva - Centralne jedinice za harmonizaciju;

3)
obavljanjem interne revizije od strane jedinice interne revizije drugog korisnika javnih sredstava, na osnovu sporazuma, uz prethodnu saglasnost Ministarstva - Centralne jedinice za harmonizaciju;

4)
obavljanjem interne revizije od strane interne revizije nadležnog direktnog korisnika budžetskih sredstava Republike Srbije, autonomne pokrajine, odnosno jedinice lokalne samouprave, u skladu sa planom te jedinice interne revizije.”.

Dodaje se novi stav 4, koji glasi:

„Izuzetno od stava 3. ovog člana, internu reviziju može da obavlja zaposleni raspoređen na radno mesto internog revizora, odnosno ovlašćeni interni revizor u javnom sektoru angažovan van radnog odnosa.ˮ.

Dosadašnji st. 4. i 5. postaju st. 5. i 6.

U dosadašnjem stavu 6, koji postaje stav 7, nakon reči: „kontrole i upravljanja organizacijomˮ dodaju se zapeta i reč: „odnosnoˮ.

Dosadašnji st. 7. i 8. postaju st. 8. i 9.

U dosadašnjem stavu 9, koji postaje stav 10, zapeta i reči: „etički kodeks interne revizije i principe objektivnosti, kompetentnosti i integritetaˮ brišu se.

Dosadašnji st. 10-12. postaju st. 11-13.

U dosadašnjem stavu 13, koji postaje stav 14, reč: „sistemaˮ briše se.

Dosadašnji stav 14. postaje stav 15.

Član 17.

Član 83. menja se i glasi:

„Član 83.

Harmonizaciju finansijskog upravljanja i kontrole i interne revizije vrši Ministarstvo - Centralna jedinica za harmonizaciju. 
Centralna jedinica za harmonizaciju obavlja poslove:

1)
centralne harmonizacije, koordinacije, praćenja primene i sagledavanja kvaliteta sistema finansijskog upravljanja i kontrole i interne revizije u javnom sektoru; 
2)
definisanja zajedničkih kriterijuma i standarda za uspostavljanje i funkcionisanje sistema finansijskog upravljanja i kontrole; 
3)
definisanja zajedničkih kriterijuma za organizaciju i postupanje interne revizije u javnom sektoru;

4)
vođenja evidencije ovlašćenih internih revizora u javnom sektoru;

5)
izrade programa stručnog usavršavanja, sertifikacije i nadzora nad sprovođenjem programa stručnog usavršavanja internih revizora u javnom sektoru;

6)
izrade programa stručnog usavršavanja i nadzora nad sprovođenjem programa stručnog usavršavanja rukovodilaca i zaposlenih u javnom sektoru iz oblasti finansijskog upravljanja i kontrole, u skladu sa međunarodno prihvaćenim standardima i principima;

7)
objedinjavanje godišnjih izveštaja iz člana 81. stav 8. i člana 82. stav 13. ovog zakona o stanju finansijskog upravljanja i kontrole i interne revizije. 
Ministar dostavlja Vladi objedinjeni godišnji izveštaj iz stava 2. tačka 7) ovog člana. 
Zaposleni na poslovima Centralne jedinice za harmonizaciju su obavezni da čuvaju tajnost službenih i poslovnih podataka.
Ministar propisuje program za stručno obrazovanje i uslove i postupak sertifikovanja, odnosno polaganja ispita za sticanje profesionalnog zvanja ovlašćeni interni revizor u javnom sektoru, stručno osposobljavanje, usavršavanje i daje smernice i uputstva za obavljanje poslova iz stava 2. ovog člana.ˮ.

Član 18.

U članu 92. stav 4. reči: „na osnovu odluke skupštine lokalnih vlasti,ˮ brišu se.

Član 19.

U članu 92b dodaju se st. 5. i 6, koji glase:

„Postupak izbora članova Fiskalnog saveta iz stava 1. ovog člana sprovodi se najkasnije 60 dana pre isteka mandata prethodnog člana Fiskalnog saveta. 

U slučaju da mandat člana Fiskalnog saveta istekne pre okončanja postupka izbora, član Fiskalnog sveta nastavlja sa radom u skladu sa ovim zakonom do okončanja postupka izbora.ˮ.

Član 20.

U članu 92z dodaje se stav 5, koji glasi:

„Fiskalni savet je dužan da do 31. marta tekuće godine podnese Narodnoj skupštini godišnji izveštaj o radu za prethodnu godinu.ˮ

Član 21.

U članu 92lj stav 3. reči: „i makroekonomske analizeˮ zamenjuju se zapetom i rečima: „finansijske analize i računovodstvaˮ.

Član 22.

U članu 100. dodaje se novi stav 2, koji glasi:

„Naknadu za usluge iz stava 1. ovog člana ne plaćaju korisnici sredstava budžeta lokalne vlasti.ˮ.

Dosadašnji stav 2. postaje stav 3.

Član 23.

U članu 103. tačka 10) reči: „stav 5.” zamenjuju se rečima: „stav 8.”.

U tački 12) reči: „stav 13.” zamenjuju se rečima: „stav 14.”.

Član 24.

U članu 112. stav 1. reči: „i postupnim uvođenjem za zdravstvene i apotekarske ustanove čiji je osnivač Republika Srbija, odnosno lokalna vlast do 2024. godineˮ zamenjuju se rečima: „i donošenja finansijskih planova zdravstvenih i apotekarskih ustanova čiji je osnivač Republika Srbija, odnosno lokalna vlast za 2027. godinuˮ.

Član 25.

Ovaj zakon stupa na snagu osmog dana od dana objavljivanja u „Službenom glasniku Republike Srbijeˮ.

O B R A Z L O Ž E NJ E
I. USTAVNI OSNOV ZA DONOŠENJE ZAKONA
Ustavni osnov za donošenje ovog zakona sadržan je u odredbama člana 97. stav 1. tač. 11, 15, 16. i 17. Ustava Republike Srbije, kojim je, između ostalog, utvrđeno da Republika Srbija uređuje i obezbeđuje finansiranje ostvarivanja prava i dužnosti Republike Srbije utvrđenih Ustavom i zakonom, finansijsku reviziju javnih sredstava, nadležnost i rad republičkih organa, kao i druge odnose od interesa za Republiku, u skladu sa Ustavom.

II. RAZLOZI ZA DONOŠENJE ZAKONA
Osnovni razlog za donošenje ovog zakona jeste jačanje sistema interne finansijske kontrole kroz usklađivanje normativnog okvira sa međunarodno prihvaćenim standardima i ispunjavanjem preuzetih obaveza Republike Srbije u procesu pristupanja Evropskoj uniji u okviru Poglavlja 32 - Finansijski nadzor. Posebno se ističu modaliteti uspostavljanja funkcije interne revizije kojim se vrši preciznije uređenje organizacije i funkcija interne revizije. Takođe, obezbeđuje se veća pokrivenost kod korisnika javnih sredstava uz očuvanje njene nezavisnosti, objektivnosti i profesionalnih standarda. Dodatno, naglašava se princip upravljačke odgovornosti i uspostavljanje sistema nepravilnostima čijom primenom se ostvaruje odgovornije upravljanje javnim sredstvima kroz obezbeđivanje uslova za veću odgovornost, transparentnost i pouzdanost kao ključnog uslova za upravljanje i održivost javnog sektora. 

Pored toga, razlog za donošenje ovog zakona jeste i potreba da se očuva mehanizam kontrolisanog zapošljavanja u javnom sektoru i u narednoj, 2027. godini, kako bi se kroz ograničavanje obima rashoda za zaposlene obezbedilo dosledno sprovođenje posebnog fiskalnog pravila, definisanog članom 27e Zakona o budžetskom sistemu, koje nalaže svođenje rashoda za zaposlene na nivou sektora države do 10% BDP. 

Usklađivanje zarada u institucijama koje čine sektor države ograničeno je navedenim učešćem ovih rashoda u BDP. Istovremeno, propisani limit koriguje se naviše u slučaju proširenja obuhvata sektora države, odnosno uključivanja novih entiteta, kao i naniže u slučaju njihovog isključivanja iz sektora države. 

Plate i penzije zajedno čine više od 45% ukupnih rashoda sektora države, zbog čega je njihovo održivo i kontrolisano kretanje od ključnog značaja za očuvanje stabilnosti i dugoročne održivosti javnih finansija.

Fiskalni prostor za rast zarada u srednjoročnom periodu povećavaće se umereno i kontrolisano, uz istovremeno vođenje računa o očuvanju održivog učešća rashoda za zaposlene u BDP. Povećanje ovih rashoda u 2026. godini pre svega je posledica proširenja obuhvata sektora države, kao i prethodno realizovanog povećanja zarada u sektorima obrazovanja i zdravstva tokom 2025. godine. 

Imajući u vidu da je u 2023. godini fiskalni okvir sektora države proširen za sopstvene prihode i rashode zdravstvenih ustanova i srednjih škola, pri čemu je procenjeni nivo rashoda za zaposlene po ovom osnovu iznosio oko 0,2% BDP, maksimalni limit rashoda za zaposlene korigovan je na 10,2% BDP. 

Tokom 2024. godine obuhvat sektora države dodatno je proširen uključivanjem dela vanbudžetskih korisnika, uključujući javne agencije, institute i druge entitete, usled čega je limit rashoda za zaposlene povećan na 10,4% BDP, s obzirom na to da rashodi za zarade u ovim institucijama iznose približno 0,2% BDP. Uključivanje sopstvenih prihoda i rashoda osnovnih škola u obuhvat sektora države u 2025. godini dovelo je do daljeg povećanja limita na 10,5% BDP. Istovremeno, u 2026. godini u fiskalni okvir uključene su i ustanove visokog i višeg obrazovanja, čime je limit rashoda za zaposlene povećan na 10,6% BDP.

III. OBJAŠNJENJE POJEDINAČNIH REŠENJA
Članom 1. ovog zakona u članu 2. Zakona o budžetskom sistemu dopunjena je tačka 8) koja se odnosi na definisanje pojma indirektnih korisnika budžetskih sredstava, tako da će se u ovu kategoriju ubuduće i svrstavati i visokoškolske ustanove čiji je suosnivač Republika Srbija. Takođe, definicije iz člana 2. tač. 51a) i 51d) brišu se i inkorporišu se u čl. 80. i 81. Zakona o budžetskom sistemu, tako da čine logičku celinu, gde se dalje razrađuju u okviru obaveza za rukovodstvo korisnika javnih sredstava. Definicije iz tač) 51b),  51v) i 51g) terminološki se usklađuju sa izmenama međunarodnih standarda interne kontrole i interne revizije.

Članom 2. ovog zakona brisane su odredbe člana 5. Zakona o budžetskom sistemu koje se odnose na otvaranje aproprijacija za izvršavanje izdataka na osnovu akta o namenskim transferima, imajući u vidu da su u koliziji sa rešenjem sadržanim u članu 61. tog zakona prema kojem se aproprijacije za izvršavanje rashoda po tom osnovu otvaraju samo ukoliko su transferna sredstva preneta.

Članom 3. ovog zakona vrši se dopuna člana 27d Zakona o budžetskom sistemu, koji uređuje sadržaj Fiskalne strategije, tako da će ubuduće ovaj akt sadržati i ocenu dugoročne održivosti javnih finansija na osnovu procene troškova starenja stanovništva.

Članom 4. ovog zakona produžava se mera kontrolisanog zapošljavanja u javnom sektoru do 31. decembra 2027. godine, imajući u vidu da ista doprinosi poštovanju posebnog fiskalnog pravila koje nalaže da učešće rashoda za zaposlene sektora države u BDP bude do 10%.

Članom 5. ovog zakona izmenjena je odredba člana 28. Zakona o budžetskom sistemu, koja se odnosi na iskazivanje višegodišnjih rashoda i izdataka korisnika budžetskih sredstava za tekuću i naredne dve fiskalne godine u opštem delu budžeta, radi usklađivanja sa članom 54. tog zakona. Naime, korisnici budžetskih sredstava mogu preuzimati višegodišnje obaveze ne samo za realizaciju kapitalnih projekata već i radi podsticanja investicija u privredi u skladu sa zakonom koji uređuje ulaganja i zakonom koji uređuje opšte uslove i postupak kontrole državne pomoći, kao i za podsticaje u poljoprivredi i ruralnom razvoju iz IPARD 2 programa u skladu sa Zakonom o potvrđivanju Okvirnog sporazuma između Republike Srbije i Evropske komisije o pravilima za sprovođenje finansijske pomoći Evropske unije Republici Srbiji u okviru instrumenta za pretpristupnu pomoć (IPA II) („Službeni glasnik RS - Međunarodni ugovori”, broj 19/14), sektorskim sporazumom između Vlade Republike Srbije i Evropske komisije o mehanizmima primene finansijske pomoći Unije Republici Srbiji u okviru instrumenta za pretpristupnu pomoć u oblasti podrške poljoprivredi i ruralnom razvoju (IPARD), kao i zakonom koji uređuje poljoprivredu i ruralni razvoj.

Članom 6. ovog zakona dopunjen je član 31. Zakona o budžetskom sistemu koji utvrđuje budžetski kalendar, propisivanjem posebnih rokova koji se odnose na donošenje finansijskih planova organizacija za obavezno socijalno osiguranje i finansijskih planova zdravstvenih ustanova.

Članom 7. ovog zakona brisan je član 36. Zakona o budžetskom sistemu kao suvišan, imajući u vidu da se Fiskalna strategija ne dostavlja organizacijama za obavezno socijalno osiguranje i lokalnoj vlasti jer se radi o dokumentu koji se javno objavljuje.

Članom 8. ovog zakona precizirane su odredbe člana 46. Zakona o budžetskom sistemu koje se odnose na privremeno finansiranje radi otklanjanja nedoumica koje su se pojavljivale u praksi u prethodnom periodu, naročito na nivou jedinica lokalne samouprave.

Članom 9. ovog zakona preciziran je organ na teret čijih aproprijacija se sprovodi prinudna naplata u slučaju da kao dužnik naveden nosilac budžeta lokalne vlasti.

Članom 10. ovog zakona dopunjen je član 59. Zakona o budžetskom sistemu odredbom koja propisuje da se u slučaju povraćaja sredstava iz primanja od domaćih i inostranih zaduživanja u narednoj fiskalnoj godini, umanjuje realizacija odgovarajuće aproprijacije ekonomske klasifikacije budžetskog korisnika kome je povraćaj izvršen. 

Članom 11. ovog zakona izvršeno je terminološko usklađivanje pojmova u članu 74. Zakona o budžetskom sistemu, budući da je Zakonom o visokom savetu tužilaštva Državno veće tužilaca preimenovano u Visoki savet tužilaštva.

Članom 12. ovog zakona izvršeno je terminološko usklađivanje pojmova u članu 78. i 78. Zakona o budžetskom sistemu, budući da je Zakonom o visokom savetu tužilaštva Državno veće tužilaca preimenovano u Visoki savet tužilaštva.

Članom 13. ovog zakona izvršena je izmena člana 79a Zakona o budžetskom sistemu, propisivanjem da Republička direkcija za imovinu Republike Srbije vrši isključivo dostavljanje objedinjenog izveštaja.

Cilj predloženog rešenja je unapređenje kvaliteta izveštavanja, kako bi izveštaji bili konstruktivniji, precizniji i pouzdaniji u odnosu na postojeću praksu. U tom smislu, predviđa se da se podaci sistemski usklađuju i ukrštaju iz više relevantnih izvora, uključujući podatke korisnika sredstava, evidencije Republičke direkcije za imovinu, podatke Republičkog geodetskog zavoda, kao i drugih nadležnih institucija što bi bilo sve predviđeno pravilnikom kojim će se definisati standardi, metodologija i izvori podataka, sa ciljem obezbeđivanja njihove usklađenosti, tačnosti i sveobuhvatnosti. Predloženo rešenje doprinosi većoj transparentnosti upravljanja javnom imovinom, unapređenju fiskalne odgovornosti i pouzdanijem sagledavanju vrednosti imovine Republike Srbije, što je od značaja za izradu završnog računa budžeta Republike Srbije i donošenje strateških odluka u oblasti upravljanja javnom imovinom.

Članom 14. ovog zakona dopunjene su odredbe člana 80. Zakona o budžetskom sistemu, propisivanjem da se interna finansijska kontrola zasniva na principu upravljačke odgovornosti. Ujedno, istim članom definisana je upravljačka odgovornost kao obaveza rukovodilaca svih nivoa kod korisnika javnih sredstava da sve poslove obavljaju zakonito, poštujući principe ekonomičnosti, efektivnosti, efikasnosti i javnosti, kao i da za svoje odluke, postupke i rezultate odgovaraju onome koji ih je imenovao ili im preneo odgovornost.
Članom 15. ovog zakona izvršena je izmena celog člana 81. Zakona o budžetskom sistemu, što je bilo metodološki jednostavnije, imajući u vidu da je intervenisano u skoro svim odredbama tog člana. Između ostalog, izvršeno je terminološko usklađivanje sa međunarodnim standardima interne kontrole i interne revizije. Ujedno, utvrđena je obaveza korisnika javnih sredstava da uspostavi sistem za upravljanje nepravilnostima, koje, kako je to definisano, predstavljaju kao svako kršenje neke odredbe propisanih pravila i ugovora, koje je posledica postupka ili propusta lica zaposlenih kod korisnika javnih sredstava, ugovarača, krajnjih korisnika i krajnjih primalaca, a koje kao posledicu ima, ili bi moglo imati negativan uticaj na ostvarivanje ciljeva korisnika javnih sredstava i/ili neopravdane troškove.

Članom 16. ovog zakona izmenjen je član 82. Zakona o budžetskom sistemu, tako  što je propisano više opštih modaliteta za ustrojstvo interne revizije kao opšte pravilo bez ulaženja u način organizovanja pojedinih kategorija korisnika javnih sredstava.

Članom 17. ovog zakona izvršena je izmena celog člana 83. Zakona o budžetskom sistemu, što je bilo metodološki jednostavnije, imajući u vidu da je intervenisano u skoro svim odredbama. Ovim članom preciznije su definisani poslovi koje obavlja Centralna jedinica za harmonizaciju.

Članom 18. ovog zakona izmenjen je član 92. Zakona o budžetskom sistemu, tako da ubuduće o eksternoj reviziji budžeta lokalne vlasti, koja se obavlja uz saglasnost Državne revizorske institucije, neće odlučivati skupština lokalne vlasti. Ovakvo rešenje se u praksi pokazalo kao neefikasno jer je zahtevalo sazivanje skupštine radi razmatranja pitanja koje nije u domenu njene izvorne nadležnosti. Naime, izveštaj eksterne revizije je obavezan, sastavni deo odluke o završnom računu, koju usvaja skupština lokalne vlasti. 

Članom 19. ovog zakona propisano je da se postupak izbora članova Fiskalnog saveta sprovodi najkasnije 60 dana pre isteka mandata prethodnog člana Fiskalnog saveta, kao i da u slučaju da mandat člana Fiskalnog saveta istekne pre okončanja postupka izbora, član Fiskalnog sveta nastavlja sa radom do okončanja postupka izbora.
Članom 20. ovog zakona propisano je da je Fiskalni savet dužan da do 31. marta tekuće godine podnese Narodnoj skupštini godišnji izveštaj o radu za prethodnu godinu.

Članom 21. ovog zakona precizirane su oblasti u kojima se zahteva radno iskustvo kao uslov na radnom mestu fiskalnog analitičara.

Članom 22. ovog zakona propisano je da naknadu za usluge koje pruža Uprava za trezor ne plaćaju korisnici sredstava budžeta lokalne vlasti.

Članom 23. ovog zakona izvršena je izmena pozivanja na odgovarajući stav zbog izmene člana 81. Zakona o budžetskom sistemu. 

Članom 24. ovog zakona propisano je da će se odredbe Zakona o budžetskom sistemu koje se odnose na programski deo budžeta primenjivati na finansijske planove zdravstvenih i apotekarskih ustanova čiji je osnivač Republika Srbija, odnosno lokalna vlast za 2027. godinu.

Članom 25. ovog zakona propisano je njegovo stupanje na snagu.

IV. PROCENA FINANSIJSKIH SREDSTAVA POTREBNIH ZA SPROVOĐENJE ZAKONA
Za sprovođenje ovog zakona nije potrebno obezbediti finansijska sredstva u budžetu Republike Srbije, odlukama o budžetu lokalne vlasti i finansijskim planovima organizacija za obavezno socijalno osiguranje za 2026. godinu.

V. PREGLED ODREDABA ZAKONA KOJE SE MENJAJU, ODNOSNO DOPUNJUJU
Definicije
Član 2.

Definicije koje se koriste u ovom zakonu imaju sledeće značenje:

1) Zakon o budžetu Republike Srbije jeste zakon kojim se procenjuju prihodi i primanja, te utvrđuju rashodi i izdaci za jednu ili tri godine (kapitalni izdaci iskazuju se za tri godine), a donosi ga Narodna skupština; sadrži i odredbe bitne za izvršenje tog zakona, kao i procenat povećanja plata, odnosno mase sredstava za plate, odnosno zarade predviđen za narednu budžetsku godinu za sve entitete koji pripadaju sektoru države; u slučaju kad se budžet donosi za tri godine prihodi i primanja, rashodi i izdaci iskazuju se za svaku godinu posebno;

2) Odluka o budžetu jeste odluka kojom se procenjuju prihodi i primanja, te utvrđuju rashodi i izdaci za jednu ili tri godine (kapitalni izdaci iskazuju se za tri godine), a donosi ga skupština autonomne pokrajine, odnosno skupština opštine, odnosno grada ili grada Beograda (u daljem tekstu: skupština lokalne vlasti); sadrži i odredbe bitne za izvršenje te odluke; u slučaju kad se budžet donosi za tri godine prihodi i primanja, rashodi i izdaci iskazuju se za svaku godinu posebno;

3) Finansijski plan jeste akt direktnog ili indirektnog korisnika budžetskih sredstava, kao i akt organizacije za obavezno socijalno osiguranje, koji uključuje i finansijske planove indirektnih korisnika sredstava organizacija za obavezno socijalno osiguranje, izrađen na osnovu uputstva za pripremu budžeta, u skladu sa smernicama za izradu srednjoročnih planova i projekcijama srednjoročnog okvira rashoda predviđenih Fiskalnom strategijom, koji sadrži procenu obima prihoda i primanja i obim rashoda i izdataka za period od jedne ili tri godine (kapitalni izdaci iskazuju se za tri godine);

4) Javna sredstva su sredstva na raspolaganju i pod kontrolom Republike Srbije, lokalne vlasti i organizacija za obavezno socijalno osiguranje;

5) Korisnici javnih sredstava su direktni i indirektni korisnici budžetskih sredstava, korisnici sredstava organizacija za obavezno socijalno osiguranje i javna preduzeća osnovana od strane Republike Srbije, odnosno lokalne vlasti, pravna lica osnovana od strane tih javnih preduzeća, pravna lica nad kojima Republika Srbija, odnosno lokalna vlast ima direktnu ili indirektnu kontrolu nad više od 50% kapitala ili više od 50% glasova u upravnom odboru, druga pravna lica u kojima javna sredstva čine više od 50% ukupnih prihoda ostvarenih u prethodnoj poslovnoj godini, kao i javne agencije i organizacije na koje se primenjuju propisi o javnim agencijama; Narodna banka Srbije ne smatra se korisnikom javnih sredstava u smislu ovog zakona, a na imovinu koju koristi, prihode, rashode i kapital, kao i finansijsko izveštavanje, primenjuju se odredbe zakona kojim se uređuju položaj, organizacija, ovlašćenja i funkcije Narodne banke Srbije;

6) Korisnici budžetskih sredstava su direktni i indirektni korisnici budžetskih sredstava Republike Srbije, odnosno lokalne vlasti;

7) Direktni korisnici budžetskih sredstava su organi i organizacije Republike Srbije, odnosno organi i službe lokalne vlasti;

8) Indirektni korisnici budžetskih sredstava jesu: pravosudni organi, mesne zajednice; ustanove osnovane od strane Republike Srbije, odnosno lokalne vlasti, nad kojima osnivač, preko direktnih korisnika budžetskih sredstava, vrši zakonom utvrđena prava u pogledu upravljanja i finansiranja, KAO I VISOKOŠKOLSKE USTANOVE ČIJI JE SUOSNIVAČ REPUBLIKA SRBIJA;

9) Korisnici sredstava organizacija za obavezno socijalno osiguranje su organizacije za obavezno socijalno osiguranje i korisnici sredstava Republičkog fonda za zdravstveno osiguranje (zdravstvene i apotekarske ustanove čiji je osnivač Republika Srbija, odnosno lokalna vlast);

10) Vanbudžetski fondovi obuhvataju pravna lica osnovana zakonom koja se finansiraju iz specifičnih poreza, namenskih doprinosa i neporeskih prihoda;

11) Centralni nivo države obuhvata sve subjekte koji su odgovorni za pružanje, pretežno, netržišnih usluga i preraspodelu dohotka i bogatstva na nivou zemlje kao celine; obuhvata budžet Republike Srbije i vanbudžetske fondove, uključujući i fondove socijalnog osiguranja;

12) Sektor države obuhvata sve subjekte koji su odgovorni za pružanje, pretežno, netržišnih usluga i preraspodelu dohotka i bogatstva na svim nivoima države; obuhvata budžet Republike Srbije, budžete lokalnih vlasti, vanbudžetske fondove, uključujući i fondove socijalnog osiguranja na svim nivoima vlasti, kao i netržišne i neprofitne institucije koje su kontrolisane i finansirane od strane države na svim nivoima vlasti;

13) Javni sektor je deo nacionalne ekonomije koji obuhvata sektor države, kao i nefinansijska preduzeća pod kontrolom države koja se primarno bave komercijalnim aktivnostima;

14) Javni prihodi su svi prihodi ostvareni obaveznim plaćanjima poreskih obveznika, pravnih i fizičkih lica koja koriste određeno javno dobro ili javnu uslugu, kao i svi drugi prihodi koje ostvaruju korisnici budžetskih sredstava i sredstava organizacija za obavezno socijalno osiguranje;

14a) Opšti prihodi i primanja budžeta su prihodi, odnosno primanja kojima se finansira javna potrošnja i koji nemaju prethodno utvrđenu namenu;

15) Namenski prihodi i primanja su javni prihodi, odnosno primanja čije je korišćenje i namena utvrđena ugovorom o donaciji, kreditu, odnosno zajmu, kao i sredstva samodoprinosa čija se namena utvrđuje odlukom jedinice lokalne samouprave;

16) (Brisana)

17) Poreski prihodi su vrsta javnih prihoda koje država prikuplja obaveznim plaćanjima poreskih obveznika bez obaveze izvršenja specijalne usluge zauzvrat;

18) Neporeski prihodi su vrsta javnih prihoda koji se naplaćuju pravnim ili fizičkim licima za korišćenje javnih dobara (naknade), pružanje određene javne usluge (takse), zbog kršenja ugovornih ili zakonskih odredbi (penali i kazne) kao i prihodi koji se ostvare upotrebom javnih sredstava;

18a) Javna dobra su prirodna bogatstva čije je korišćenje uređeno posebnim zakonom, kao i dobra koja su posebnim zakonom utvrđena kao dobra od opšteg interesa i dobra u opštoj upotrebi;

18b) Javne usluge su sve usluge koje su korisnici javnih sredstava u skladu sa zakonom obavezni da pružaju pravnim i fizičkim licima;

19) Primanja države su sredstva koja država ostvaruje prodajom nefinansijske i finansijske imovine i zaduživanjem;

20) Javni rashodi su rashodi za robe, usluge i druga davanja koje država obezbeđuje bez direktne i neposredne nadoknade;

21) Izdaci države su izdaci države za nabavku nefinansijske i finansijske imovine i otplatu kredita;

21a) Kapitalni projekti su projekti izgradnje i kapitalnog održavanja zgrada i građevinskih objekata infrastrukture od interesa za Republiku Srbiju, odnosno lokalnu vlast, uključujući usluge projektnog planiranja koje su sastavni deo projekta, obezbeđivanje zemljišta za izgradnju, kao i projekti koji podrazumevaju ulaganja u opremu, mašine i drugu nefinansijsku imovinu, a u funkciji su javnog interesa;

22) Poreski rashodi su olakšice i oslobođenja od standardne poreske strukture, koji umanjuju iznos naplaćenih prihoda i koji se mogu uvoditi samo zakonima kojima se uvodi odgovarajući porez; Očekivani iznos poreskih rashoda na godišnjem nivou iskazuje se u opštem delu zakona o budžetu Republike Srbije;

23) Budžet je sveobuhvatan plan prihoda i primanja i plan rashoda i izdataka, organizovan u dva odvojena računa: a) račun prihoda i primanja ostvarenih po osnovu prodaje nefinansijske imovine i rashoda i izdataka za nabavku nefinansijske imovine i b) račun finansiranja; budžet je osnovni dokument ekonomske politike Vlade;

23a) Dug sektora države obuhvata direktni dug sektora države i izdate garancije sektora države (indirektni dug), prema domaćim i stranim poveriocima;

24) Budžetski suficit, odnosno deficit je razlika između ukupnog iznosa prihoda i primanja ostvarenih po osnovu prodaje nefinansijske imovine i ukupnog iznosa rashoda i izdataka za nabavku nefinansijske imovine;

25) Ukupni fiskalni suficit, odnosno ukupni fiskalni deficit je budžetski suficit, odnosno budžetski deficit korigovan za transakcije u imovini i obavezama koje su izvršene u cilju sprovođenja javnih politika; primanja ostvarena privatizacijom imaju tretman finansijske imovine i uključuju se u račun finansiranja; subvencije date u formi kredita, ili nabavke finansijske imovine smatraju se rashodima;

25a) Fiskalna politika predstavlja odluke koje donose ili radnje koje sprovode organi vlasti u vezi sa javnim prihodima i primanjima i rashodima i izdacima i akumulacijom javne imovine i obaveza sa ciljem uticanja na privredna kretanja i ostvarivanje ciljeva fiskalne politike;

25b) Ciljevi fiskalne politike označavaju precizne numerički iskazane ciljne vrednosti glavnih fiskalnih agregata koje Vlada nastoji da ostvari u budžetu;

25v) Anticiklična fiskalna politika podrazumeva da je fiskalni deficit veći od ciljnog u godinama kada je stopa rasta bruto domaćeg proizvoda (u daljem tekstu: BDP) manja od potencijalne, dok je u godinama kada je stopa rasta BDP veća od potencijalne, fiskalni deficit manji od ciljnog ili se ostvaruje suficit;

25g) Potencijalna stopa rasta BDP je najveća stopa rasta koja može biti dostignuta u određenom periodu, bez povećanja stope inflacije;

25d) Fiskalni principi označavaju principe odgovornog fiskalnog upravljanja;

25đ) Fiskalne procedure sadrže izradu, podnošenje i objavljivanje izveštaja, prognoza, ocena i saopštenja propisanih ovim zakonom;

25e) Fiskalni rizici su kratkoročna i srednjoročna odstupanja fiskalnih promenljivih u odnosu na vrednosti koje su predviđene u budžetu, finansijskim ili drugim izveštajima ili projekcijama javnih finansija;

25ž) Fiskalna pravila predstavljaju postavljanje ograničenja na fiskalnu politiku, kako bi se ojačala budžetska disciplina, poboljšala koordinacija između različitih nivoa vlasti i smanjila nesigurnost kada je u pitanju buduća fiskalna politika;

25z) Fiskalni savet je nezavisan organ koji se obrazuje sa ciljem da unapredi kulturu fiskalne odgovornosti u Republici Srbiji, i to nezavisnom analizom fiskalne politike i podsticanjem stručnih rasprava o fiskalnoj politici;

25i) Fiskalna strategija je dokument u kome se navode ciljevi fiskalne politike Vlade i daje ocena održivosti fiskalne politike, koji Vlada podnosi Narodnoj skupštini;

25j) Fiskalna održivost označava mogućnost sprovođenja date fiskalne politike u dužem vremenskom periodu, bez značajnijih promena u poreskoj politici ili rashodima i izdacima;

25k) Izveštaj o ostvarenom napretku je dodatak Fiskalnoj strategiji koja sadrži ostvarene rezultate predviđene fiskalne politike u Fiskalnoj strategiji koji je usvojen u prethodnoj fiskalnoj godini;

26) Konsolidacija je iskazivanje prihoda i primanja i rashoda i izdataka više međusobno povezanih budžeta i vanbudžetskih fondova, kao da se radi o jedinstvenom subjektu; da bi se izbeglo dvostruko računanje, konsolidacijom se isključuju međusobni transferi između istih, kao i između različitih nivoa vlasti;

27) Konsolidovani budžet centralne države je budžet nakon isključivanja međusobnih transfera između različitih subjekata na centralnom nivou vlasti, kako bi se izbeglo dvostruko računanje, pri čemu se principi za utvrđivanje rezultata za budžet Republike Srbije primenjuju i na konsolidovani budžet centralne države;

28) Konsolidovani budžet sektora države je budžet nakon isključivanja međusobnih transfera između različitih subjekata na istom nivou vlasti, kao i između različitih nivoa vlasti, pri čemu se principi za utvrđivanje rezultata za budžet Republike Srbije primenjuju i na konsolidovani budžet sektora države; ovo je realni indikator finansijske pozicije države, prihoda, rashoda i zaduženosti;

29) Konsolidovani bilans grada, odnosno grada Beograda je bilans ukupnih prihoda i primanja i ukupnih rashoda i izdataka budžeta grada, odnosno grada Beograda i budžeta gradskih opština u njegovom sastavu, koji donosi nadležni organ grada, odnosno grada Beograda i dostavlja ministarstvu nadležnom za poslove finansija (u daljem tekstu: Ministarstvo) u roku od petnaest dana od dana donošenja odluke o budžetu grada, odnosno grada Beograda;

30) Rebalans budžeta je promena zakona o budžetu Republike Srbije, odnosno odluke o budžetu lokalne vlasti u toku budžetske godine, kojom se menja, odnosno dopunjuje budžet, a rebalans finansijskog plana organizacije za obavezno socijalno osiguranje promena finansijskog plana kojom se u toku budžetske godine, menja, odnosno dopunjuje finansijski plan;

31) Aproprijacija je od strane Narodne skupštine, odnosno skupštine lokalne vlasti, zakonom o budžetu Republike Srbije, odnosno odlukom o budžetu lokalne vlasti, dato ovlašćenje Vladi, odnosno nadležnom izvršnom organu lokalne vlasti, za trošenje javnih sredstava do određenog iznosa i za određene namene za budžetsku godinu, odnosno iznos sredstava utvrđen u finansijskom planu organizacije za obavezno socijalno osiguranje za određene namene; stalna aproprijacija je aproprijacija u budžetu kojom se obavezno utvrđuju sredstva na ime otplate duga i datih garancija; aproprijacije za indirektne korisnike budžetskih sredstava se iskazuju zbirno po vrstama indirektnih korisnika i namenama sredstava u okviru razdela direktnog korisnika koji je, u budžetskom smislu, odgovoran za te indirektne korisnike budžetskih sredstava;

31a) Kvota predstavlja ograničenje potrošnje aproprijacije za određeni period;

32) Račun finansiranja obuhvata primanja od prodaje finansijske imovine i zaduživanja, te izdatke za nabavku finansijske imovine i za otplatu kredita i zajmova;

33) Finansijska imovina obuhvata novčana sredstva, potraživanja, akcije i udele u kapitalu pravnih lica, hartije od vrednosti i druga ulaganja u pravna lica;

34) Zaduživanje predstavlja ugovaranje kredita, odnosno izdavanje hartija od vrednosti, u skladu sa posebnim zakonom;

35) Državna garancija je instrument osiguranja kojim Republika Srbija garantuje ispunjenje obaveza za koje se daje garancija;

36) Zaduživanje zbog tekuće likvidnosti predstavlja ugovaranje kratkoročnih kredita, odnosno emitovanje kratkoročnih državnih hartija od vrednosti za finansiranje privremene nelikvidnosti budžeta, nastale usled neuravnoteženih kretanja u prihodima i rashodima i izdacima tokom izvršenja budžeta;

36a) Hedžing, kao instrument za zaštitu od rizika, predstavlja transakcije u vezi sa finansijskim derivatima, koje imaju za cilj upravljanje rizikom od promene deviznog kursa i/ili rizikom od promene kamatne stope, kao i drugim rizicima u vezi sa zaduživanjem Republike Srbije kroz zaključivanje ugovora o kreditu i emitovanja državnih hartija od vrednosti. Poslovi u vezi sa finansijskim derivatima se zaključuju u skladu sa standardizovanim okvirnim ugovorom o finansijskim derivatima koji je uobičajen u poslovnoj praksi, odnosno na način uobičajen u poslovnoj praksi;

37) Preuzimanje obaveza predstavlja angažovanje sredstava od strane korisnika budžetskih sredstava i korisnika sredstava organizacija za obavezno socijalno osiguranje po osnovu pravnog akta, za koje se, u momentu angažovanja, očekuje da predstavljaju gotovinski trošak, neposredno ili u budućnosti;

38) Plaćanja označavaju sve transakcije koje imaju za rezultat smanjenje stanja finansijskih sredstava na računima;

39) Sistem konsolidovanog računa trezora je objedinjeni račun dinarskih i deviznih sredstava konsolidovanih računa trezora Republike Srbije i trezora lokalne vlasti, preko kojeg se vrše plaćanja između korisnika budžetskih sredstava, sredstava organizacija za obavezno socijalno osiguranje i drugih korisnika javnih sredstava koji su uključeni u konsolidovani račun trezora, s jedne strane i subjekata koji nisu obuhvaćeni sistemom konsolidovanog računa trezora, s druge strane, obračunavaju međubankarska plaćanja i vodi kod Narodne banke Srbije;

40) Konsolidovani račun trezora Republike Srbije je objedinjeni račun dinarskih i deviznih sredstava korisnika sredstava budžeta Republike Srbije, korisnika sredstava organizacija za obavezno socijalno osiguranje i drugih korisnika javnih sredstava koji su uključeni u konsolidovani račun trezora Republike Srbije, a koji se otvara Republici Srbiji i vodi u Upravi za trezor;

41) Konsolidovani račun trezora lokalne vlasti je objedinjeni račun dinarskih i deviznih sredstava pripadajućih korisnika sredstava budžeta lokalne vlasti i drugih korisnika javnih sredstava koji su uključeni u konsolidovani račun trezora lokalne vlasti, a koji se otvara lokalnoj vlasti i vodi u Upravi za trezor;

42) Glavna knjiga trezora je poslovna knjiga skupa svih računa koja se vodi po sistemu dvojnog knjigovodstva, u kojoj se sistematski obuhvataju stanja i evidentiraju sve promene na imovini, obavezama, kapitalu, prihodima i rashodima;

43) (brisana)

44) Transferna sredstva su sredstva koja se iz budžeta Republike Srbije, odnosno budžeta lokalne vlasti prenose budžetu na drugom nivou vlasti, budžetu na istom nivou vlasti i organizacijama za obavezno socijalno osiguranje, kao i između organizacija za obavezno socijalno osiguranje za doprinose za osiguranje;

45) Donacija je namenski bespovratan prihod, koji se ostvaruje na osnovu pisanog ugovora između davaoca i primaoca donacije;

46) Finansijska pomoć Evropske unije su sredstva Evropske unije koja se koriste za namene i sprovode prema pravilima utvrđenim sporazumima između Republike Srbije i Evropske unije;

47) Finansiranje učešća Republike Srbije, odnosno lokalne vlasti u sprovođenju finansijske pomoći Evropske unije je finansijsko učešće Republike Srbije, odnosno lokalne vlasti u sprovođenju programa finansijske pomoći Evropske unije koje se može obezbediti iz različitih izvora finansiranja;

47a) Administrativne provere su radnje provera, službenih kontrola, nadzora i drugih mera radi utvrđivanja prirode nepravilnosti u cilju zaštite finansijskih interesa Evropske unije, a samim tim i finansijskih interesa Republike Srbije;

48) Državna pomoć je svaki stvarni ili potencijalni javni rashod ili umanjeno ostvarenje javnog prihoda, kojim se korisniku državne pomoći, na selektivan način, omogućava povoljniji položaj na tržištu u odnosu na konkurente, čime se narušava ili postoji opasnost od narušavanja konkurencije na tržištu;

49) Podračun je račun dinarskih i deviznih sredstava korisnika javnih sredstava, preko kojeg se vrši promet sredstava, odnosno izvršavaju platne transakcije, koji se otvara u okviru pripadajućeg konsolidovanog računa trezora, a vodi se u Upravi za trezor;

49a) Evidencioni račun je račun korisnika budžetskih sredstava u okviru sistema izvršenja budžeta Republike Srbije, odnosno lokalne vlasti, na kome se evidentiraju izvršeni rashodi i izdaci, kao i ostvareni prihodi i primanja tog korisnika, za sve transakcije preko računa izvršenja budžeta Republike Srbije, odnosno lokalne vlasti, a koji ne učestvuje u platnom prometu;

49b) Evidencioni podračun za uplatu javnih prihoda i primanja je račun koji učestvuje u platnom prometu, a na koji se uplaćuju i evidentiraju javni prihodi i primanja;

50) Sistem upravljanja javnim finansijama predstavlja skup aktivnosti i postupaka usmerenih na uspostavljanje finansijskog jedinstva u evidentiranju prihoda i primanja i rashoda iizdataka i izvršavanju rashoda i izdataka korisnika sredstava budžeta Republike Srbije, odnosno lokalne vlasti, čime se obezbeđuju integritet budžetskog sistema i budžetski ciljevi;

50a) Sistem upravljanja javnim sredstvima predstavlja skup aktivnosti i postupaka usmerenih na jedinstveno planiranje, raspolaganje, evidentiranje i izveštavanje o javnim sredstvima, koja koriste i kojima raspolažu korisnici javnih sredstava;

51) Sistem izvršenja budžeta, kao deo sistema upravljanja javnim finansijama, obuhvata procese i postupke koji se sprovode elektronskom komunikacijom sa Upravom za trezor, a kojima se izvršavaju rashodi i izdaci korisnika sredstava budžeta Republike Srbije, odnosno lokalne vlasti, utvrđeni zakonom o budžetu, odnosno odlukom o budžetu, kao i rashodi i izdaci tih korisnika u periodu privremenog finansiranja;

51a) Upravljačka odgovornost je obaveza rukovodilaca svih nivoa kod korisnika javnih sredstava da sve poslove obavljaju zakonito, poštujući principe ekonomičnosti, efektivnosti, efikasnosti i javnosti, kao i da za svoje odluke, postupke i rezultate odgovaraju onome koji ih je imenovao ili im preneo odgovornost;

51b) Interna finansijska kontrola u javnom sektoru je sveobuhvatni sistem mera za upravljanje i kontrolu javnih prihoda, rashoda, imovine i obaveza, koji uspostavlja Vlada kroz organizacije javnog sektora sa ciljem da su upravljanje i kontrola javnih sredstava, uključujući i strane fondove, u skladu sa propisima, budžetom, i principima dobrog finansijskog upravljanja, odnosno efikasnosti, efektivnosti, ekonomičnosti i otvorenosti INTERNA FINANSIJSKA KONTROLA U JAVNOM SEKTORU JE SVEOBUHVATNI SISTEM MERA ZA UPRAVLJANJE I KONTROLU JAVNIH PRIHODA I PRIMANJA, RASHODA I IZDATAKA, IMOVINE I OBAVEZA, KOJI SE USPOSTAVLJA U ORGANIZACIJAMA JAVNOG SEKTORA SA CILJEM DA UPRAVLJANJE I KONTROLA JAVNIH SREDSTAVA, UKLJUČUJUĆI I STRANE FONDOVE, BUDU U SKLADU SA PROPISIMA, BUDŽETOM, I PRINCIPIMA DOBROG FINANSIJSKOG UPRAVLJANJA, ODNOSNO EFIKASNOSTI, EFEKTIVNOSTI, EKONOMIČNOSTI I OTVORENOSTI;

51v) Finansijsko upravljanje i kontrola je sistem politika, procedura i aktivnosti koje uspostavlja, održava i redovno ažurira rukovodilac organizacije, a kojim se upravljajući rizicima obezbeđuje uveravanje u razumnoj meri RAZUMAN NIVO SIGURNOSTI da će se ciljevi organizacije ostvariti na pravilan, ekonomičan, efikasan i efektivan način;

51g) Interna revizija je aktivnost koja pruža nezavisno objektivno uveravanje i savetodavna aktivnost, sa svrhom da doprinese unapređenju poslovanja organizacije; pomaže organizaciji da ostvari svoje ciljeve, tako što sistematično i disciplinovano procenjuje i vrednuje upravljanje rizicima, kontrole i upravljanje organizacijom INTERNA REVIZIJA JE NEZAVISNA I OBJEKTIVNA AKTIVNOST UVERAVANJA I SAVETOVANJA SA SVRHOM DA DOPRINESE UNAPREĐENJU POSLOVANJA ORGANIZACIJE, KAO I OSTVARENJU CILJEVA ORGANIZACIJE, TAKO ŠTO SISTEMATIČNO I DISCIPLINOVANO PROCENJUJE I VREDNUJE UPRAVLJANJE RIZICIMA, KONTROLE I PROCES UPRAVLJANJA ORGANIZACIJOM;

51d) Nepravilnost predstavlja svako kršenje neke odredbe propisanih pravila i ugovora, koje je posledica postupka ili propusta lica zaposlenih kod korisnika javnih sredstava, ugovarača, krajnjih korisnika i krajnjih primalaca, a koje kao posledicu ima, ili bi moglo imati negativan uticaj na ostvarivanje ciljeva korisnika javnih sredstava i/ili neopravdane troškove;

52) Zakon o završnom računu budžeta Republike Srbije je akt kojim Narodna skupština za svaku budžetsku godinu utvrđuje ukupno ostvarene prihode i primanja i rashode i izdatke, finansijski rezultat budžeta Republike Srbije (budžetski deficit ili suficit) i račun finansiranja;

53) Odluka o završnom računu budžeta lokalne vlasti je akt kojim skupština lokalne vlasti za svaku budžetsku godinu utvrđuje ukupno ostvarene prihode i primanja i rashode i izdatke i finansijski rezultat budžeta lokalne vlasti (budžetski deficit ili suficit) i račun finansiranja;

54) Odluka o završnom računu organizacije za obavezno socijalno osiguranje je akt kojim nadležni organ organizacije za obavezno socijalno osiguranje za svaku budžetsku godinu utvrđuje ukupno ostvarene prihode i primanja i rashode i izdatke, finansijski rezultat organizacije za obavezno socijalno osiguranje (budžetski deficit ili suficit) i račun finansiranja;

55) Konsolidovani izveštaj grada, odnosno grada Beograda je konsolidovani izveštaj završnog računa budžeta grada, odnosno grada Beograda i završnih računa budžeta gradskih opština u njegovom sastavu, koji sastavlja organ nadležan za poslove finansija grada, odnosno grada Beograda i podnosi Upravi za trezor;

56) Konsolidovani izveštaj Republičkog fonda za zdravstveno osiguranje je konsolidovani izveštaj završnog računa Republičkog fonda za zdravstveno osiguranje i finansijskih izveštaja o izvršenju prihoda i primanja i rashoda i izdataka korisnika sredstava tog fonda, koji sastavlja Republički fond za zdravstveno osiguranje i podnosi Upravi za trezor;

57) Konsolidovani izveštaj Republike Srbije je konsolidovani izveštaj završnog računa budžeta Republike Srbije, završnih računa organizacija za obavezno socijalno osiguranje, konsolidovanog izveštaja Republičkog fonda za zdravstveno osiguranje, završnih računa budžeta autonomnih pokrajina, završnih računa budžeta opština i konsolidovanih izveštaja gradova i grada Beograda, koji Vlada dostavlja Narodnoj skupštini radi informisanja;

57a) (prestala da važi)

58) Program je skup mera koje korisnici budžetskih sredstava sprovode u skladu sa svojim ključnim nadležnostima i utvrđenim srednjoročnim ciljevima. Sastoji se od nezavisnih, ali tesno povezanih komponenata - programskih aktivnosti i/ili projekata. Utvrđuje se i sprovodi od strane jednog ili više korisnika budžetskih sredstava i nije vremenski ograničen;

58a) Programska aktivnost je tekuća i kontinuirana delatnost korisnika budžetskih sredstava, koja nije vremenski ograničena. Sprovođenjem programske aktivnosti se postižu ciljevi koji doprinose dostizanju ciljeva programa. Utvrđuje se na osnovu uže definisanih nadležnosti korisnika budžetskih sredstava i mora biti deo programa;

58b) Projekat je vremenski ograničen poslovni poduhvat korisnika budžetskih sredstava čijim sprovođenjem se postižu ciljevi projekta, odnosno programa;

58v) Rodno odgovorno budžetiranje predstavlja uvođenje principa rodne ravnopravnosti u budžetski proces, što podrazumeva rodnu analizu budžeta i restrukturiranje prihoda i rashoda sa ciljem unapređenja rodne ravnopravnosti;

59) Srednjoročni plan je sveobuhvatni plan budžetskog korisnika koji sadrži detaljnu razradu svih programa, projekata i programskih aktivnosti za budžetsku godinu sa projekcijama za naredne dve godine, prema utvrđenim srednjoročnim ciljevima i prioritetima, koji služi i kao osnova za izradu obrazloženja finansijskog plana tog korisnika i izrađuje se u skladu sa uputstvom za pripremu budžeta;

60) Srednjoročni okvir rashoda je sastavni deo Fiskalne strategije, kojom Vlada utvrđuje ukupni obim rashoda budžeta Republike u skladu sa utvrđenim prioritetnim oblastima finansiranja; obezbeđuje sveukupnu fiskalnu disciplinu i transparentnost procesa planiranja budžeta i predstavlja osnov za definisanje srednjoročnih obima za planiranje i izradu finansijskih planova budžetskih korisnika.

Obim budžeta
Član 5.

Budžetski prihodi i primanja koji pripadaju Republici Srbiji, odnosno lokalnoj vlasti, raspoređuju se i iskazuju po vrstama.

Budžetski rashodi i izdaci Republike Srbije, odnosno lokalne vlasti određuju se po pojedinačnoj nameni u budžetu.

Prihodi i primanja se iskazuju u ukupno ostvarenim iznosima, a rashodi i izdaci u ukupno izvršenim iznosima.

Ukoliko se pojedini prihodi i primanja, rashodi i izdaci, kao i budžet lokalne vlasti utvrđuju relativno, kao procenat budžeta ili rashoda budžeta Republike Srbije, odnosno budžeta lokalne vlasti, njihov iznos, odnosno visina utvrdiće se primenjujući, kao osnovicu, poreske prihode.

Izuzetno, u slučaju da viši nivo vlasti svojim aktom opredeli nižem nivou vlasti namenska sredstva za nadoknadu šteta usled elementarnih nepogoda, lokalni organ uprave nadležan za finansije na osnovu tog akta otvara odgovarajuće aproprijacije za izvršavanje izdataka po tom osnovu.

Izuzetno, u slučaju da jedan nivo vlasti svojim aktom opredeli drugom nivou vlasti namenska transferna sredstva, kao i u slučaju ugovaranja donacije, čiji iznosi nisu mogli biti poznati u postupku donošenja budžeta, odnosno finansijskog plana organizacija za obavezno socijalno osiguranje, organ uprave nadležan za finansije na osnovu tog akta otvara odgovarajuće aproprijacije za izvršavanje rashoda i izdataka po tom osnovu.

Budžetski prihodi i primanja moraju biti u ravnoteži sa budžetskim rashodima i izdacima.

U toku godine Vlada, odnosno nadležni izvršni organ lokalne vlasti, može raspolagati sredstvima koja su u budžetu ostvarena do isteka tekuće godine. U slučaju da se radi o sredstvima za sufinansiranje projekata finansiranih od strane Evropske unije, a po osnovu odgovarajućeg finansijskog sporazuma između Vlade Republike Srbije i Evropske unije, neutrošena sredstva prenose se u narednu godinu.

Korisnik budžetskih sredstava može stvarati obaveze i koristiti budžetsku aproprijaciju do iznosa utvrđenog za pojedinu namenu u budžetu, odnosno do iznosa aproprijacije utvrđene u okviru programa.

Naplata prihoda nije ograničena iznosima iskazanih prihoda u budžetu.

Sadržaj Fiskalne strategije
Član 27d
Fiskalna strategija sadrži:

1) srednjoročne projekcije makroekonomskih agregata i indikatora;

2) srednjoročne projekcije fiskalnih agregata i indikatora, uz analizu fiskalnih implikacija ekonomskih politika i strukturnih reformi;

3) ciljeve i smernice ekonomske i fiskalne politike Vlade za srednjoročni period za koji se donosi Fiskalna strategija;

4) konsolidovani budžet sektora države, kao i konsolidovane budžete centralnog i lokalnog nivoa države;

5) srednjoročni okvir rashoda budžeta Republike Srbije, u skladu sa prioritetnim oblastima finansiranja, koje uključuju i srednjoročne prioritete javnih investicija, kao i pregled najznačajnijih republičkih kapitalnih projekata, čiji procenjeni troškovi iznose preko 20.000.000 evra u dinarskoj protivvrednosti. Srednjoročni okvir rashoda predstavlja ukupne rashode za narednu budžetsku godinu, sa projekcijama za naredne dve godine;

6) procenu i kvantifikaciju fiskalnih rizika i potencijalnih obaveza, uključujući fiskalne rizike koji se odnose na elementarne nepogode;

7) poređenje ostvarenja i novih projekcija sa projekcijama objavljenim u prethodnoj fiskalnoj strategiji;

8) strategiju za upravljanje dugom države u periodu za koji se donosi Fiskalna strategija;

9) OCENU DUGOROČNE ODRŽIVOSTI JAVNIH FINANSIJA, NA OSNOVU PROCENE TROŠKOVA STARENJA STANOVNIŠTVA.
Revidirana Fiskalna strategija sadrži i pregled nenamenskih transfera iz budžeta Republike Srbije pojedinačno za svaku jedinicu lokalne samouprave.

Fiskalna strategija obavezno sadrži:

1) mišljenje Fiskalnog saveta o nacrtu Fiskalne strategije;

2) mišljenje Narodne banke Srbije o nacrtu Fiskalne strategije.

Novo zapošljavanje i dodatno radno angažovanje kod korisnika javnih sredstava
Član 27k
U periodu od 1. januara 2021. godine do 31. decembra 2026. godine DO 31. DECEMBRA 2027. GODINE korisnicima javnih sredstava dozvoljeno je da bez posebnih dozvola i saglasnosti u tekućoj kalendarskoj godini prime u radni odnos na neodređeno vreme i radni odnos na određeno vreme u svojstvu pripravnika do 70% ukupnog broja lica kojima je prestao radni odnos na neodređeno vreme po bilo kom osnovu u prethodnoj kalendarskoj godini (umanjen za broj novozaposlenih na neodređeno vreme i određeno vreme u svojstvu pripravnika u toj kalendarskoj godini), dok o prijemu novozaposlenih na neodređeno vreme i određeno vreme u svojstvu pripravnika iznad tog procenta odlučuje telo Vlade, na predlog nadležnog organa, uz prethodno pribavljeno mišljenje Ministarstva.

Izuzetno od stava 1. ovog člana, telo Vlade iz stava 1. ovog člana može jednim aktom dati saglasnost novoosnovanom korisniku javnih sredstava na broj lica koji taj korisnik može primiti u radni odnos na neodređeno vreme i određeno vreme u svojstvu pripravnika u kalendarskoj godini u kojoj je osnovan.

Zapošljavanje iz st. 1. i 2. ovog člana može se realizovati ukoliko korisnik javnih sredstava ima obezbeđena sredstva za plate, odnosno zarade, sa pripadajućim porezom i doprinosima za novozaposlene, kao i pod uslovima i u skladu sa procedurama predviđenim posebnim propisima.

Počev od 1. januara 2021. godine ukupan broj zaposlenih na određeno vreme (izuzev u svojstvu pripravnika), lica angažovanih po ugovoru o delu, ugovoru o privremenim i povremenim poslovima, preko omladinske i studentske zadruge, kao i posredstvom agencije za privremeno zapošljavanje i lica angažovanih po drugim osnovama, kod korisnika javnih sredstava, ne može biti veći od 10% ukupnog broja zaposlenih na neodređeno vreme, osim izuzetno, uz saglasnost tela Vlade, na predlog nadležnog organa, uz prethodno pribavljeno mišljenje Ministarstva.

U ograničenje iz stava 4. ovog člana ne ubrajaju se lica u radnom odnosu na određeno vreme radi zamene odsutnog zaposlenog do njegovog povratka, lica radno angažovana posredstvom Nacionalne službe za zapošljavanje u cilju sprovođenja mera aktivne politike zapošljavanja u skladu sa propisima koji uređuju oblast zapošljavanja (javni radovi, RADNA AKTIVACIJA OSOBA SA INVALIDITETOM i dodatno obrazovanje i obuke), lica angažovana radi realizacije projekata koji se finansiraju sredstvima Evropske unije ili sredstvima donacija, ukoliko se naknade za njihov rad, sa pripadajućim porezima i doprinosima, finansiraju iz ovih izvora, kao i lica angažovana od strane korisnika programa obuke, akreditovanih realizatora obuke koji su upisani u Stalnu listu predavača i drugih realizatora obuka koju vodi Nacionalna akademija za javnu upravu.

Izuzetno od stava 4. ovog člana, korisnik javnih sredstava koji ima manje od 50 zaposlenih na neodređeno vreme može da ima najviše do sedam zaposlenih, odnosno angažovanih lica u smislu stava 4. ovog člana.

Aktom Vlade bliže će se urediti postupak za pribavljanje saglasnosti iz st. 1, 2. i 4. ovog člana.

Odredbe st. 1. i 2. ovog člana ne odnose se na sudije, javne tužioce i zamenike javnih tužilaca GLAVNE JAVNE TUŽIOCE I JAVNE TUŽIOCE, nastavno osoblje visokoškolske ustanove i naučno i istraživačko osoblje naučnoistraživačke organizacije akreditovane u skladu sa zakonom, na izabrana, postavljena i imenovana lica u državnim organima i organima jedinica teritorijalne autonomije i lokalne samouprave, kao i na direktore javnih preduzeća, društava kapitala, ustanova i javnih agencija čiji su osnivači Republika Srbija ili jedinice teritorijalne autonomije, odnosno lokalne samouprave, kao i na osobe sa invaliditetom u skladu sa propisima koji uređuju oblast profesionalne rehabilitacije i zapošljavanja osoba sa invaliditetom.

O zasnivanju radnog odnosa na neodređeno vreme i radnog odnosa na određeno vreme u svojstvu pripravnika iznad procenta iz stava 1. ovog člana u službama Narodne skupštine, Zaštitnika građana, Poverenika za zaštitu ravnopravnosti, Državne revizorske institucije, Poverenika za informacije od javnog značaja i zaštitu podataka o ličnosti, Agencije za sprečavanje korupcije, Komisije za kontrolu državne pomoći, Republičke komisije za zaštitu prava u postupcima javnih nabavki, Komisije za zaštitu konkurencije, Komisije za hartije od vrednosti, Fiskalnog saveta, Regulatornog tela za elektronske medije i Agencije za energetiku Republike Srbije, kao i o tome da ukupan broj zaposlenih, odnosno radno angažovanih iz stava 4. ovog člana kod tih korisnika bude veći od procenta, odnosno broja iz st. 4. i 6. ovog člana odlučuje odbor Narodne skupštine nadležan za administrativno-budžetska pitanja.

Priprema budžeta i finansijskih planova
Član 28.

Budžet se sastoji iz opšteg dela, posebnog dela i obrazloženja.

Opšti deo budžeta obuhvata:

1) račun prihoda i rashoda i neto nabavku nefinansijske imovine (razlika prodaje i nabavke nefinansijske imovine); budžetski suficit, odnosno deficit;

2) ukupni fiskalni suficit, odnosno ukupni fiskalni deficit;

3) račun finansiranja, odnosno predlog za korišćenje suficita, a u slučaju deficita - izvore za njegovo finansiranje iskazane i kvantifikovane pojedinačno po vrstama izvora;

4) pregled očekivanih sredstava iz finansijske pomoći Evropske unije;

5) procenu neophodnih finansijskih sredstava za finansiranje učešća Republike Srbije u sprovođenju finansijske pomoći Evropske unije;

6) procenu ukupnog novog zaduženja, odnosno razduženja Republike Srbije u toku budžetske godine;

7) procenu ukupnog iznosa novih garancija Republike Srbije tokom budžetske godine;

8) pregled planiranih kapitalnih izdataka budžetskih korisnika za tekuću i naredne dve budžetske godine PREGLED VIŠEGODIŠNJIH RASHODA I IZDATAKA KORISNIKA BUDŽETSKIH SREDSTAVA ZA TEKUĆU I NAREDNE DVE FISKALNE GODINE U SKLADU SA ČLANOM 54. OVOG ZAKONA;

9) stalnu i tekuću budžetsku rezervu.

Posebni deo budžeta iskazuje finansijske planove direktnih korisnika budžetskih sredstava, prema principu podele vlasti na zakonodavnu, izvršnu i sudsku.

Finansijski planovi iz stava 3. ovog člana uključuju rashode i izdatke direktnog korisnika budžetskih sredstava, u skladu sa ekonomskom, funkcionalnom, programskom i klasifikacijom prema izvorima finansiranja, definisanim u članu 29. ovog zakona.

Obrazloženje budžeta sadrži:

1) obrazloženje opšteg dela budžeta;

2) programske informacije.

Programske informacije iz stava 5. tačka 2) ovog člana sadrže opise programa, programskih aktivnosti i projekata korisnika budžetskih sredstava, ciljeve koji se žele postići u srednjoročnom periodu sprovođenjem programa, programskih aktivnosti i projekata, kao i pokazatelje učinka za praćenje postizanja navedenih ciljeva. Neki od definisanih ciljeva, odnosno pokazatelja učinka programa, programske aktivnosti ili projekta predstavljaju rodno odgovorne ciljeve, odnosno rodne pokazatelje kojima se prikazuju i prate planirani doprinosi programa, programske aktivnosti ili projekta ostvarivanju rodne ravnopravnosti.

Finansijski plan organizacije za obavezno socijalno osiguranje sastoji se od opšteg i posebnog dela, utvrđen na način koji propisuje ministar.

Izuzetno od stava 3. ovog člana, poseban deo budžeta Republike Srbije koji se odnosi na rashode i izdatke Bezbednosno-informativne agencije i njenih indirektnih korisnika iskazuje se u ukupnom iznosu, bez navođenja aproprijacija iz finansijskog plana.

Budžetski kalendar
Član 31.

Postupak pripreme i donošenja budžeta i finansijskih planova organizacija za obavezno socijalno osiguranje izvršava se prema budžetskom kalendaru, i to:

1) Kalendar za nivo Republike Srbije:

(1) 15. februar - ministar daje instrukciju za predlaganje prioritetnih oblasti finansiranja za budžetske korisnike koje uključuju i srednjoročne prioritete javnih investicija;

(2) 15. mart - direktni korisnici sredstava budžeta Republike Srbije na osnovu instrukcije iz podtačke (1) ove tačke dostavljaju Ministarstvu predloge za utvrđivanje prioritetnih oblasti finansiranja za budžetsku i naredne dve fiskalne godine, kao i godišnji izveštaj o učinku programa za prethodnu godinu;

(3) 15. maj - ministar priprema nacrt Fiskalne strategije koja sadrži ekonomsku i fiskalnu politiku Vlade sa projekcijama za budžetsku i naredne dve fiskalne godine i konkretne odluke o prioritetnim oblastima finansiranja, koje obuhvataju i srednjoročne prioritete javnih investicija;

(4) 20. maj - ministar dostavlja nacrt Fiskalne strategije Fiskalnom savetu;

(5) 1. jun - Fiskalni savet daje mišljenje o nacrtu Fiskalne strategije;

(6) 5. jun - ministar dostavlja Vladi predlog Fiskalne strategije na usvajanje;

(7) 15. jun - Vlada usvaja Fiskalnu strategiju i dostavlja je odboru Narodne skupštine nadležnom za finansije, republički budžet i kontrolu trošenja javnih sredstava na razmatranje, kao i lokalnoj vlasti;

(8) 30. jun - odbor Narodne skupštine nadležan za finansije, republički budžet i kontrolu trošenja javnih sredstava dostavlja Vladi komentare i preporuke u vezi sa Fiskalnom strategijom;

(9) 15. jul - ministar dostavlja uputstvo za pripremu nacrta budžeta Republike Srbije;

(10) 15. jul - ministar dostavlja uputstvo za pripremu odluke o budžetu lokalnoj vlasti, kao i Fiskalnu strategiju organizacijama za obavezno socijalno osiguranje;

(10A) 15. JUL - MINISTAR DOSTAVLJA SMERNICE ZA PRIPREMU FINANSIJSKOG PLANA  ORGANIZACIJAMA ZA OBAVEZNO SOCIJALNO OSIGURANJE;
(10B) 25. JUL - REPUBLIČKI FOND ZA ZDRAVSTVENO OSIGURANJE DOSTAVLJA ZDRAVSTVENIM USTANOVAMA UPUTSTVO ZA IZRADU PREDLOGA FINANSIJSKOG PLANA ZA NAREDNU GODINU;

(10V) 15. AVGUST - ZDRAVSTVENE USTANOVE DOSTAVLJAJU REPUBLIČKOM FONDU ZA ZDRAVSTVENO OSIGURANJE PREDLOG FINANSIJSKOG PLANA ZA NAREDNU GODINU;
(11) 15. septembar - direktni korisnici sredstava budžeta Republike Srbije i organizacije za obavezno socijalno osiguranje dostavljaju predlog srednjoročnog i finansijskog plana Ministarstvu, koji sadrži izveštaj o učinku programa za prvih šest meseci tekuće godine;

(12) 15. oktobar Vlada, na predlog ministra, usvaja revidiranu Fiskalnu strategiju, sa informacijama o finansijskim i drugim efektima novih politika, uzimajući u obzir posle 15. maja ažurirani makroekonomski okvir;

(13) 20. oktobar - Vlada dostavlja odboru Narodne skupštine nadležnom za finansije, republički budžet i kontrolu trošenja javnih sredstava revidiranu Fiskalnu strategiju;

(14) 1. novembar - ministar dostavlja Vladi nacrt zakona o budžetu Republike Srbije, nacrte odluka o davanju saglasnosti na finansijske planove organizacija za obavezno socijalno osiguranje sa finansijskim planovima organizacija za obavezno socijalno osiguranje;

(15) 15. novembar - Vlada usvaja predlog zakona o budžetu Republike Srbije i dostavlja ga Narodnoj skupštini, zajedno sa predlozima odluka o davanju saglasnosti na finansijske planove organizacija za obavezno socijalno osiguranje i finansijskim planovima organizacija za obavezno socijalno osiguranje;

(16) 20. decembar - Narodna skupština donosi zakon o budžetu Republike Srbije i odluke o davanju saglasnosti na finansijske planove organizacija za obavezno socijalno osiguranje;

(16A) 31. DECEMBAR - ZDRAVSTVENE USTANOVE DUŽNE SU DA DONESU FINANSIJSKE PLANOVE U SKLADU SA PROPISIMA KOJIMA SE OPREDELJUJU SREDSTVA ZDRAVSTVENIM USTANOVAMA ZA NAREDNU FISKALNU GODINU;
2) Kalendar budžeta lokalne vlasti:

(1) 1. avgust - lokalni organ uprave nadležan za finansije dostavlja uputstvo za pripremu nacrta budžeta lokalne vlasti;

(2) 15. septembar - direktni korisnici sredstava budžeta lokalne vlasti dostavljaju predlog finansijskog plana lokalnom organu uprave nadležnom za finansije za budžetsku i naredne dve fiskalne godine, koji sadrži izveštaj o učinku programa za prvih šest meseci tekuće godine;

(3) 1. novembar - lokalni organ uprave nadležan za finansije dostavlja nacrt odluke o budžetu nadležnom izvršnom organu lokalne vlasti;

(4) 15. novembar - nadležni izvršni organ lokalne vlasti dostavlja predlog odluke o budžetu skupštini lokalne vlasti;

(5) 20. decembar - skupština lokalne vlasti donosi odluku o budžetu lokalne vlasti;

(6) 25. decembar - lokalni organ uprave nadležan za finansije dostavlja ministru odluku o budžetu lokalne vlasti.

Rokovi iz stava 1. ovog člana predstavljaju krajnje rokove u budžetskom kalendaru.

VLADA, NA PREDLOG MINISTARSTVA NADLEŽNOG ZA POSLOVE ZDRAVLJA, DONOSI UREDBU O PLANU ZDRAVSTVENE ZAŠTITE IZ OBAVEZNOG ZDRAVSTVENOG OSIGURANJA U REPUBLICI SRBIJI ZA NAREDNU GODINU, U ROKU OD SEDAM DANA OD DANA DAVANJA SAGLASNOSTI NA FINANSIJSKI PLAN REPUBLIČKOG FONDA ZA ZDRAVSTVENO OSIGURANJE.

Preporuka lokalnim vlastima, organizacijama za obavezno socijalno osiguranje i indirektnim korisnicima budžetskih sredstava
Član 36.

Ministar dostavlja lokalnim vlastima i organizacijama za obavezno socijalno osiguranje Fiskalnu strategiju.

Nadležna ministarstva obaveštavaju indirektne korisnike sredstava budžeta Republike Srbije o osnovnim ekonomskim pretpostavkama i smernicama za pripremu budžeta Republike Srbije.

Lokalni organ uprave nadležan za finansije obaveštava direktne korisnike sredstava budžeta lokalne vlasti o osnovnim ekonomskim pretpostavkama i smernicama za pripremu budžeta lokalne vlasti, a direktni korisnik sredstava lokalne vlasti indirektne korisnike sredstava budžeta lokalne vlasti.

Fiskalna godina i privremeno finansiranje
Član 46.

Budžet se donosi za period od jedne fiskalne godine i važi za godinu za koju je donet.

Fiskalnom godinom smatra se period od dvanaest meseci, od 1. januara do 31. decembra kalendarske godine.

Budžet se može doneti i za period od tri fiskalne godine.

U slučaju da Narodna skupština, odnosno skupština lokalne vlasti, ne donese budžet u roku utvrđenom budžetskim kalendarom, vrši se privremeno finansiranje u vremenu od najduže prva tri meseca fiskalne godine.

Privremeno finansiranje, u smislu stava 4. ovog člana, vrši se najviše do jedne četvrtine iznosa planiranih rashoda i izdataka u aktu o budžetu prethodne fiskalne godine, s tim što raspoređeni rashodi i izdaci u prethodnoj godini po vrstama i namenama ne predstavljaju ograničenje, izuzev za isplatu prava iz penzijskog i invalidskog osiguranja, koje se vrši do nivoa izvršenih rashoda u zadnjem kvartalu prethodne godine.

U TOKU PRIVREMENOG FINANSIRANJA RASHODI I IZDACI ISKAZANI U RAČUNU PRIHODA I PRIMANJA, RASHODA I IZDATAKA PLANIRAJU SE NAJVIŠE DO JEDNE ČETVRTINE IZNOSA OVIH RASHODA I IZDATAKA PLANIRANIH U AKTU O BUDŽETU PRETHODNE FISKALNE GODINE. RASPOREĐENI RASHODI I IZDACI U PRETHODNOJ GODINI PO VRSTAMA I NAMENAMA NE PREDSTAVLJAJU OGRANIČENJE.

U TOKU PRIVREMENOG FINANSIRANJA IZDACI ZA NABAVKU FINANSIJSKE IMOVINE ISKAZANI U RAČUNU FINANSIRANJA PLANIRAJU SE NAJVIŠE DO JEDNE ČETVRTINE IZNOSA OVIH IZDATAKA PLANIRANIH U AKTU O BUDŽETU PRETHODNE FISKALNE GODINE. 

IZDACI ZA OTPLATU KREDITA PLANIRAJU SE U VISINI OBAVEZA KOJE DOSPEVAJU NA PLAĆANJE U PERIODU ZA KOJI SE DONOSI ODLUKA O PRIVREMENOM FINANSIRANJU.

U TOKU PRIVREMENOG FINANSIRANJA REPUBLIKA SRBIJA NEĆE IZDAVATI GARANCIJE I NEĆE SE ZADUŽIVATI ZA NOVE PROJEKTNE ZAJMOVE.

U TOKU PRIVREMENOG FINANSIRANJA PRIMANJA OD ZADUŽIVANJA PLANIRAJU SE U VISINI POTREBNOJ ZA FINANSIRANJE DEFICITA I IZDATAKA ZA OTPLATU GLAVNICE I NABAVKU FINANSIJSKE IMOVINE.
Vlada donosi odluku o privremenom finansiranju i daje saglasnost na odluku o privremenom finansijskom planu organizacije za obavezno socijalno osiguranje.

Nadležni izvršni organ lokalne vlasti donosi odluku o privremenom finansiranju.

Odluku o privremenom finansijskom planu organizacije za obavezno socijalno osiguranje donosi nadležni organ organizacije, u skladu sa zakonom i drugim propisom.

Po isteku privremenog finansiranja plaćene i preuzete obaveze u tom periodu, u skladu sa aktom o privremenom finansiranju, uključuju se u budžet, odnosno finansijski plan organizacije za obavezno socijalno osiguranje za tekuću godinu.

Izuzetno, period privremenog finansiranja se može produžiti za još tri meseca, tako da ukupno traje šest meseci, ako se budžet ne donese ni do 15. marta tekuće budžetske godine. U periodu privremenog finansiranja januar - jun u pogledu obima i rasporeda rashoda i izdataka primenjuje se ograničenje iz stava 5. ovog člana srazmerno periodu privremenog finansiranja.

Odredbe st. 1-5. i stava 10. I STAVA 14. ovog člana shodno se primenjuju na finansijske planove organizacija za obavezno socijalno osiguranje.

IZUZETNO OD STAVA 5. OVOG ČLANA, RASHODI I IZDACI REPUBLIČKOG FONDA ZA PENZIJSKO I INVALIDSKO OSIGURANJE U ODLUCI O PRIVREMENOM FINANSIRANJU PLANIRAJU SE NAJVIŠE DO JEDNE ČETVRTINE IZNOSA PLANIRANIH RASHODA I IZDATAKA U FINANSIJSKOM PLANU PRETHODNE FISKALNE GODINE, UVEĆANE ZA EFEKAT REDOVNOG USKLAĐIVANJA PENZIJA NA OSNOVU ZAKONA ZA PERIOD ZA KOJI SE DONOSI TA ODLUKA.

Prinudna naplata
Član 56a
Prinudnu naplatu, u okviru sistema konsolidovanog računa trezora, kada je dužnik korisnik javnih sredstava, sprovode Uprava za trezor i Narodna banka Srbije.

Prinudnom naplatom ne mogu se teretiti aproprijacije namenjene za finansiranje plata i penzija, za otplatu duga i datih garancija i izvršavanje rashoda i izdataka iz sredstava donacija, za finansiranje učešća Republike Srbije, odnosno lokalne vlasti u sprovođenju finansijske pomoći Evropske unije, aproprijacije koje se finansiraju iz finansijske pomoći Evropske unije kada su ista data na upravljanje Republici Srbiji, odnosno lokalnoj vlasti, sredstva samodoprinosa, prihodi od privatizacije, kao i sredstva čije je izvršenje izuzeto zakonom, odnosno aktom Vlade.

Prinudna naplata koja se odnosi na korisnika budžetskih sredstava, a u osnov za prinudnu naplatu je naveden račun izvršenja budžeta, može se sprovesti do iznosa 50% ukupnog obima sredstava opredeljenog tom budžetskom korisniku, odnosno toj vrsti indirektnih korisnika budžetskih sredstava, na teret njegovih aproprijacija, a preko aproprijacije koja je namenjena za ovu vrstu rashoda, čije će se izvršenje obavljati sukcesivno, prema dinamici izvršenja budžeta (kvote).

Kod direktnog korisnika budžetskih sredstava, kod koga je iskorišćena ukupna godišnja aproprijacija za izvršenje prinudne naplate, Uprava za trezor, odnosno lokalni organ uprave nadležan za finansije vrši preusmeravanje sredstava umanjenjem druge odgovarajuće aproprijacije za iznos koji treba izvršiti prinudnim putem.

Kod indirektnog korisnika budžetskih sredstava, koji plaćanje vrši preko sistema izvršenja budžeta, kod koga je iskorišćena ukupna godišnja aproprijacija za izvršenje prinudne naplate, direktni korisnik budžetskih sredstava, koji je, u budžetskom smislu, odgovoran za tog indirektnog korisnika budžetskih sredstava umanjuje aproprijaciju namenjenu za ovu vrstu rashoda u okviru glave u budžetu Republike Srbije, odnosno lokalne vlasti, koja se odnosi na tu vrstu indirektnih korisnika budžetskih sredstava, a povećava aproprijaciju namenjenu za ovu vrstu rashoda konkretnog indirektnog korisnika budžetskih sredstava na čiji teret se izvršava prinudna naplata.

Ako nema dovoljno sredstava na navedenim aproprijacijama iz stava 5. ovog člana u okviru glave u budžetu Republike Srbije, odnosno lokalne vlasti, koja se odnosi na tu vrstu indirektnih korisnika budžetskih sredstava, direktni korisnik budžetskih sredstava istog dana, a najkasnije narednog radnog dana od dana unosa osnova za izvršavanje prinudne naplate u sistem izvršenja budžeta, umanjuje drugu aproprijaciju, koja nije izuzeta od prinudne naplate, za iznos za koji treba izvršiti prinudnu naplatu, u okviru glave u budžetu Republike Srbije, odnosno lokalne vlasti, koja se odnosi na tu vrstu indirektnih korisnika budžetskih sredstava, a povećava aproprijaciju namenjenu za istu vrstu rashoda indirektnog korisnika budžetskih sredstava na čiji teret se izvršava prinudna naplata.

Na način iz stava 4. ovog člana Uprava za trezor, odnosno lokalni organ uprave nadležan za finansije postupa i u slučaju kada je ukupna godišnja aproprijacija za izvršenje prinudne naplate opredeljena direktnom korisniku budžetskih sredstava iskorišćena, a taj korisnik dostavi Upravi za trezor, odnosno lokalnom organu uprave nadležnom za finansije predlog iznosa štete koji je potrebno platiti po osnovu zaključenog vansudskog poravnanja ili izvršnog rešenja.

Lokalni organ uprave nadležan za finansije odgovoran je za obezbeđivanje sredstava za izvršenje prinudne naplate.

Ukoliko je kao dužnik naveden nosilac budžeta lokalne vlasti, prinudna naplata se izvršava na teret aproprijacija organa koji ima pravo raspolaganja sredstvima budžeta lokalne vlasti NADLEŽNOG DIREKTNOG KORISNIKA BUDŽETSKIH SREDSTAVA, ODNOSNO LOKALNOG ORGANA UPRAVE NADLEŽNOG ZA FINANSIJE.

Kod korisnika javnih sredstava koji plaćanja ne vrše preko sistema izvršenja budžeta, prinudna naplata se izvršava na teret podračuna ako nisu izuzeti od blokade.

Odredbe ovog člana shodno se primenjuju na korisnike sredstava organizacija za obavezno socijalno osiguranje.

Povraćaj sredstava u budžet
Član 59.

U slučaju da za izvršenje određenog plaćanja nije postojao pravni osnov u skladu sa zakonom, direktni, odnosno indirektni korisnik budžetskih sredstava obavezan je da odmah zatraži povraćaj sredstava u budžet.

Ako se sredstva vrate u istoj fiskalnoj godini u kojoj je plaćanje izvršeno, za iznos vraćenih sredstava umanjuje se realizacija odgovarajuće aproprijacije ekonomske klasifikacije korisnika budžetskih sredstava kome je povraćaj izvršen, a ako se sredstva vrate u narednoj fiskalnoj godini uvećava se opšti prihod budžeta.

IZUZETNO OD STAVA 2. OVOG ČLANA, U SLUČAJU KADA SE POVRAĆAJ SREDSTAVA IZ PRIMANJA OD DOMAĆIH I INOSTRANIH ZADUŽIVANJA VRŠI U NAREDNOJ FISKALNOJ GODINI, UMANJUJE SE REALIZACIJA ODGOVARAJUĆE APROPRIJACIJE EKONOMSKE KLASIFIKACIJE BUDŽETSKOG KORISNIKA KOME JE POVRAĆAJ IZVRŠEN.

Odredbe st. 1. i 2. ovog člana shodno se primenjuju na povraćaj sredstava korisnika sredstava organizacija za obavezno socijalno osiguranje.

Do isteka fiskalne godine, direktni i indirektni korisnici budžetskih sredstava vratiće u budžet sredstva koja su im preneta u skladu sa aktom o budžetu, a nisu utrošena.

Ministar, odnosno lokalni organ uprave nadležan za finansije propisuje način utvrđivanja iznosa i postupak vraćanja neutrošenih sredstava iz stava 4. ovog člana.

Odgovornost za budžetsko računovodstvo
Član 74.

Indirektni korisnik budžetskih sredstava i korisnik sredstava organizacije za obavezno socijalno osiguranje odgovoran je za računovodstvo sopstvenih transakcija.

Direktni korisnik budžetskih sredstava odgovoran je za računovodstvo sopstvenih transakcija, a u okviru svojih ovlašćenja i za računovodstvo transakcija indirektnih korisnika budžetskih sredstava koji spadaju u njegovu nadležnost.

Visoki savet sudstva, odnosno Državno veće tužilaca VISOKI SAVET TUŽILAŠTVA odgovorno je za računovodstvo sopstvenih transakcija, a u okviru svojih ovlašćenja i za računovodstvo transakcija pravosudnih organa u okviru njihovog razdela.

Ministar, u ime Vlade, odnosno lokalni organ uprave nadležan za finansije, u ime nadležnog izvršnog organa lokalne vlasti, odgovoran je za računovodstvo primljenih zajmova i dugova.

Kalendar za podnošenje godišnjih finansijskih izveštaja
Član 78.

Postupak pripreme, sastavljanja i podnošenja završnih računa budžeta Republike Srbije, budžeta lokalne vlasti i organizacija za obavezno socijalno osiguranje i godišnjih finansijskih izveštaja korisnika budžetskih sredstava i korisnika sredstava organizacija za obavezno socijalno osiguranje izvršava se prema sledećem kalendaru, i to:

1) Kalendar za nivo Republike Srbije:

(1) 28. februar - indirektni korisnici sredstava budžeta Republike Srbije pripremaju godišnji finansijski izveštaj za prethodnu budžetsku godinu i podnose ga nadležnim direktnim korisnicima sredstava budžeta Republike Srbije; pravosudni organi koji se u budžetu Republike Srbije iskazuju zbirno pripremaju godišnji finansijski izveštaj za prethodnu budžetsku godinu i podnose ga Visokom savetu sudstva, odnosno Državnom veću tužilaca VISOKOM SAVETU TUŽILAŠTVA; korisnici sredstava Republičkog fonda za zdravstveno osiguranje pripremaju godišnji finansijski izveštaj za prethodnu budžetsku godinu i podnose ga Republičkom fondu za zdravstveno osiguranje;

(1a) 28. februar - drugi korisnici javnih sredstava koji su uključeni u sistem konsolidovanog računa trezora osnovani od strane Republike Srbije pripremaju godišnji finansijski izveštaj za prethodnu budžetsku godinu i podnose ga nadležnom državnom organu Republike Srbije;

(2) 31. mart - direktni korisnici sredstava budžeta Republike Srbije pripremaju godišnji izveštaj i podnose ga Upravi za trezor, a direktni korisnici sredstava budžeta Republike Srbije koji u svojoj nadležnosti imaju indirektne korisnike sredstava budžeta Republike Srbije kontrolišu, sravnjuju podatke iz njihovih godišnjih izveštaja o izvršenju budžeta i sastavljaju konsolidovani godišnji izveštaj o izvršenju budžeta koji podnose Upravi za trezor; Visoki savet sudstva, odnosno Državno veće tužilaca VISOKI SAVET TUŽILAŠTVA kontrolišu, sravnjuju podatke iz godišnjih izveštaja o izvršenju budžeta pravosudnih organa koji se iskazuju zbirno u okviru njihovih razdela i sastavljaju konsolidovane godišnje izveštaje o izvršenju budžeta, koje podnose Upravi za trezor;

(3) 30. april - organizacije za obavezno socijalno osiguranje donose odluke o završnim računima organizacija za obavezno socijalno osiguranje, usvajaju izveštaje o izvršenju finansijskih planova i podnose ih Upravi za trezor; Republički fond za zdravstveno osiguranje kontroliše, sravnjuje podatke iz godišnjih izveštaja o izvršenju finansijskog plana korisnika sredstava koji se nalaze u njegovoj nadležnosti, konsoliduje podatke i sastavlja konsolidovani godišnji izveštaj o izvršenju finansijskog plana, koji podnosi Upravi za trezor;

(4) 20. jun - Ministarstvo priprema nacrt zakona o završnom računu budžeta Republike Srbije i zajedno sa odlukama o završnim računima organizacija za obavezno socijalno osiguranje dostavlja Vladi;

(5) 15. jul - Vlada dostavlja Narodnoj skupštini predlog zakona o završnom računu budžeta Republike Srbije i odluke o završnim računima organizacija za obavezno socijalno osiguranje;

(6) 1. oktobar - Ministarstvo sastavlja konsolidovani izveštaj Republike Srbije i dostavlja ga Vladi;

(7) 1. novembar - Vlada dostavlja Narodnoj skupštini konsolidovani izveštaj Republike Srbije, radi informisanja;

2) Kalendar završnih računa budžeta lokalne vlasti:

(1) 28. februar - indirektni korisnici sredstava budžeta lokalne vlasti pripremaju godišnji finansijski izveštaj za prethodnu budžetsku godinu i podnose ga nadležnim direktnim korisnicima sredstava budžeta lokalne vlasti;

(1a) 28. februar - drugi korisnici javnih sredstava koji su uključeni u sistem konsolidovanog računa trezora osnovani od strane lokalne vlasti pripremaju godišnji finansijski izveštaj za prethodnu budžetsku godinu i podnose ga nadležnom organu lokalne vlasti;

(2) 31. mart - direktni korisnici sredstava budžeta lokalne vlasti pripremaju godišnji izveštaj koji sadrži godišnji izveštaj o učinku programa za prethodnu godinu i podnose ga lokalnom organu uprave nadležnom za finansije, a direktni korisnici sredstava budžeta lokalne vlasti koji u svojoj nadležnosti imaju indirektne korisnike sredstava budžeta lokalne vlasti kontrolišu, sravnjuju podatke iz njihovih godišnjih izveštaja o izvršenju budžeta i sastavljaju konsolidovani godišnji izveštaj o izvršenju budžeta koji sadrži godišnji izveštaj o učinku programa za prethodnu godinu, koji podnose lokalnom organu uprave nadležnom za finansije;

(3) 30. april - lokalni organ uprave nadležan za finansije priprema nacrt odluke o završnom računu budžeta lokalne vlasti sa obrazloženjem koje sadrži godišnji izveštaj o učinku programa za prethodnu godinu i dostavlja ga nadležnom izvršnom organu lokalne vlasti;

(4) 1. jun - nadležni izvršni organ lokalne vlasti dostavlja skupštini lokalne vlasti sa obrazloženjem koje sadrži godišnji izveštaj o učinku programa za prethodnu godinu predlog odluke o završnom računu budžeta lokalne vlasti sa obrazloženjem koje sadrži godišnji izveštaj o učinku programa za prethodnu godinu;

(5) 30. jun - lokalni organ uprave nadležan za finansije podnosi Upravi za trezor odluku o završnom računu budžeta lokalne vlasti usvojenu od strane skupštine lokalne vlasti i podnosi izveštaj o izvršenju budžeta lokalne vlasti, izuzev lokalnih organa uprave nadležnih za poslove finansija gradskih opština u sastavu grada, odnosno grada Beograda, koji svoje odluke o završnim računima budžeta i izveštaje o izvršenju budžeta dostavljaju, odnosno podnose gradu, odnosno gradu Beogradu u pisanoj i elektronskoj formi;

(6) 1. jul - lokalni organ uprave nadležan za poslove finansija grada sastavlja konsolidovani izveštaj grada i podnosi Upravi za trezor.

Rokovi iz stava 1. ovog člana predstavljaju krajnje rokove u kalendaru za podnošenje godišnjih finansijskih izveštaja i drugih akata.

Član 79a
Republička direkcija za imovinu Republike Srbije, koja vodi jedinstvenu evidenciju nepokretnosti i zbirnu evidenciju pokretnih stvari u svojini Republike Srbije, dužna je da do 31. marta tekuće godine, dostavi Ministarstvu - Upravi za trezor, izveštaj o strukturi i vrednosti imovine Republike Srbije, na osnovu dobijenih izveštaja o strukturi i vrednosti imovine korisnika sredstava u svojini Republike Srbije, sa spiskom tih korisnika koji se objavljuje na internet stranici Republičke direkcije za imovinu Republike Srbije radi sastavljanja završnog računa budžeta Republike Srbije za prethodnu godinu.

Sadržaj izveštaja iz stava 1. ovog člana propisaće ministar.

REPUBLIČKA DIREKCIJA ZA IMOVINU REPUBLIKE SRBIJE DUŽNA JE DA DO 31. MARTA TEKUĆE GODINE DOSTAVI MINISTARSTVU - UPRAVI ZA TREZOR OBJEDINJENI IZVEŠTAJ O STRUKTURI I VREDNOSTI IMOVINE REPUBLIKE SRBIJE ZA PRETHODNU GODINU.

SADRŽAJ I NAČIN DOSTAVLJANJA IZVEŠTAJA IZ STAVA 1. OVOG ČLANA PROPISUJE MINISTAR.
Član 80.

Interna finansijska kontrola u javnom sektoru ZASNIVA SE NA PRINCIPU UPRAVLJAČKE ODGOVORNOSTI I obuhvata:

1) finansijsko upravljanje i kontrolu kod korisnika javnih sredstava;

2) internu reviziju kod korisnika javnih sredstava;

3) harmonizaciju i koordinaciju finansijskog upravljanja i kontrole i interne revizije koju obavlja Ministarstvo finansija - Centralna jedinica za harmonizaciju.

UPRAVLJAČKA ODGOVORNOST JE OBAVEZA RUKOVODILACA SVIH NIVOA KOD KORISNIKA JAVNIH SREDSTAVA DA SVE POSLOVE OBAVLJAJU ZAKONITO, POŠTUJUĆI PRINCIPE EKONOMIČNOSTI, EFEKTIVNOSTI, EFIKASNOSTI I JAVNOSTI, KAO I DA ZA SVOJE ODLUKE, POSTUPKE I REZULTATE ODGOVARAJU ONOME KOJI IH JE IMENOVAO ILI IM PRENEO ODGOVORNOST.

Finansijsko upravljanje i kontrola
Član 81.

Korisnici javnih sredstava uspostavljaju finansijsko upravljanje i kontrolu, koja se sprovodi politikama, procedurama i aktivnostima sa zadatkom da se obezbedi razumno uveravanje da će svoje ciljeve ostvariti kroz:

1) poslovanje u skladu sa propisima, unutrašnjim aktima i ugovorima;

2) realnost i integritet finansijskih i poslovnih izveštaja;

3) ekonomično, efikasno i efektivno korišćenje sredstava;

4) zaštitu sredstava i podataka (informacija).

Finansijsko upravljanje i kontrola obuhvata sledeće elemente:

1) kontrolno okruženje;

2) upravljanje rizicima;

3) kontrolne aktivnosti;

4) informisanje i komunikacije;

5) praćenje i procenu sistema.

Finansijsko upravljanje i kontrola organizuje se kao sistem procedura i odgovornosti svih lica u organizaciji.

Za uspostavljanje, održavanje i redovno ažuriranje sistema finansijskog upravljanja i kontrole, odgovoran je rukovodilac korisnika javnih sredstava. Rukovodilac korisnika javnih sredstava može preneti nadležnost za uspostavljanje, održavanje i redovno ažuriranje sistema finansijskog upravljanja i kontrole na lice koje on ovlasti.

Rukovodilac iz stava 4. ovog člana do 31. marta tekuće godine za prethodnu godinu na propisani način izveštava ministra o adekvatnosti i funkcionisanju sistema finansijskog upravljanja i kontrole.

Ministar utvrđuje zajedničke kriterijume, metodologiju i standarde za uspostavljanje, funkcionisanje i izveštavanje o sistemu finansijskog upravljanja i kontrole u javnom sektoru.
KORISNICI JAVNIH SREDSTAVA USPOSTAVLJAJU FINANSIJSKO UPRAVLJANJE I KONTROLU, KOJA SE SPROVODI POLITIKAMA, PROCEDURAMA I AKTIVNOSTIMA SA ZADATKOM DA SE OBEZBEDI RAZUMAN NIVO SIGURNOSTI DA ĆE SVOJE CILJEVE OSTVARITI KROZ:
1) POSLOVANJE U SKLADU SA PROPISIMA, UNUTRAŠNJIM AKTIMA  I UGOVORIMA; 
2) BLAGOVREMENOST, REALNOST I INTEGRITET FINANSIJSKIH I NEFINANSIJSKIH  IZVEŠTAJA; 
3) EKONOMIČNO, EFIKASNO I EFEKTIVNO KORIŠĆENJE  SREDSTAVA, UKLJUČUJUĆI I ZAŠTITU IMOVINE, INFORMACIJA I PODATAKA. 
FINANSIJSKO UPRAVLJANJE I KONTROLA OBUHVATA SLEDEĆE  ELEMENTE: 
1) KONTROLNO OKRUŽENJE;
2) PROCENU RIZIKA;
3) KONTROLNE AKTIVNOSTI; 
4) INFORMACIJE I KOMUNIKACIJU;
5) PRAĆENJE I PROCENU SISTEMA. 
FINANSIJSKO UPRAVLJANJE I KONTROLA ORGANIZUJE SE KAO SISTEM PROCEDURA I ODGOVORNOSTI SVIH LICA U ORGANIZACIJI. 

RUKOVODILAC KORISNIKA JAVNIH SREDSTAVA DUŽAN JE DA USPOSTAVI SISTEM ZA UPRAVLJANJE NEPRAVILNOSTIMA.

NEPRAVILNOST PREDSTAVLJA SVAKO KRŠENJE NEKE ODREDBE PROPISANIH PRAVILA I UGOVORA, KOJE JE POSLEDICA POSTUPKA ILI PROPUSTA LICA ZAPOSLENIH KOD KORISNIKA JAVNIH SREDSTAVA, UGOVARAČA, KRAJNJIH KORISNIKA I KRAJNJIH PRIMALACA, A KOJE KAO POSLEDICU IMA, ILI BI MOGLO IMATI NEGATIVAN UTICAJ NA OSTVARIVANJE CILJEVA KORISNIKA JAVNIH SREDSTAVA I/ILI NEOPRAVDANE TROŠKOVE.

ZA USPOSTAVLJANJE, ODRŽAVANJE I REDOVNO AŽURIRANJE SISTEMA FINANSIJSKOG UPRAVLJANJA I KONTROLE, ODGOVORAN JE RUKOVODILAC KORISNIKA JAVNIH SREDSTAVA. 

RUKOVODILAC KORISNIKA JAVNIH SREDSTAVA MOŽE PRENETI NADLEŽNOST ZA USPOSTAVLJANJE, ODRŽAVANJE I REDOVNO AŽURIRANJE SISTEMA FINANSIJSKOG UPRAVLJANJA I KONTROLE NA LICE KOJE ON OVLASTI.

RUKOVODILAC IZ STAVA 6. OVOG ČLANA DO 31. MARTA TEKUĆE  GODINE ZA PRETHODNU GODINU NA PROPISANI NAČIN IZVEŠTAVA MINISTRA O ADEKVATNOSTI  I FUNKCIONISANJU SISTEMA FINANSIJSKOG UPRAVLJANJA I KONTROLE. 

MINISTAR UTVRĐUJE ZAJEDNIČKE KRITERIJUME, METODOLOGIJU I STANDARDE ZA USPOSTAVLJANJE I FUNKCIONISANJE SISTEMA FINANSIJSKOG UPRAVLJANJA I KONTROLE U JAVNOM  SEKTORU, KAO I NAČIN IZVEŠTAVANJA IZ STAVA 8. OVOG ČLANA.

Interna revizija
Član 82.

Korisnici javnih sredstava uspostavljaju internu reviziju.

Za uspostavljanje i obezbeđenje uslova za adekvatno funkcionisanje interne revizije odgovoran je rukovodilac korisnika javnih sredstava.

U jedinicama lokalne samouprave interna revizija se po pravilu uspostavlja aktom skupštine kao samostalna služba, kojom rukovodi službenik koga raspoređuje predsednik opštine, odnosno gradonačelnik, u skladu sa propisanim uslovima. 

INTERNA REVIZIJA SE USPOSTAVLJA NA JEDAN OD SLEDEĆIH NAČINA:

1) ORGANIZOVANJEM POSEBNE FUNKCIONALNO NEZAVISNE ORGANIZACIONE JEDINICE ZA INTERNU REVIZIJU;

2) ORGANIZOVANJEM ZAJEDNIČKE JEDINICE ZA INTERNU REVIZIJU OD STRANE DVA ILI VIŠE KORISNIKA JAVNIH SREDSTAVA, UZ PRETHODNU SAGLASNOST MINISTARSTVA - CENTRALNE JEDINICE ZA HARMONIZACIJU;

3) OBAVLJANJEM INTERNE REVIZIJE OD STRANE JEDINICE INTERNE REVIZIJE DRUGOG KORISNIKA JAVNIH SREDSTAVA, NA OSNOVU SPORAZUMA, UZ PRETHODNU SAGLASNOST MINISTARSTVA - CENTRALNE JEDINICE ZA HARMONIZACIJU;

4) OBAVLJANJEM INTERNE REVIZIJE OD STRANE INTERNE REVIZIJE NADLEŽNOG DIREKTNOG KORISNIKA BUDŽETSKIH SREDSTAVA REPUBLIKE SRBIJE, AUTONOMNE POKRAJINE, ODNOSNO JEDINICE LOKALNE SAMOUPRAVE, U SKLADU SA PLANOM TE JEDINICE INTERNE REVIZIJE.

IZUZETNO OD STAVA 3. OVOG ČLANA, INTERNU REVIZIJU MOŽE DA OBAVLJA ZAPOSLENI RASPOREĐEN NA RADNO MESTO INTERNOG REVIZORA, ODNOSNO OVLAŠĆENI INTERNI REVIZOR U JAVNOM SEKTORU ANGAŽOVAN VAN RADNOG ODNOSA.
Interna revizija je organizaciono nezavisna od delatnosti koju revidira, nije deo ni jednog poslovnog procesa, odnosno organizacionog dela organizacije, a u svom radu je neposredno odgovorna rukovodiocu korisnika javnih sredstava.

Funkcionalna nezavisnost interne revizije se obezbeđuje samostalnim odlučivanjem o: području revizije na osnovu procene rizika, načinu obavljanja revizije i izveštavanju o obavljenoj reviziji.

Interna revizija na osnovu objektivnog pregleda dokaza obezbeđuje uveravanje o adekvatnosti i funkcionisanju postojećih procesa upravljanja rizikom, kontrole i upravljanja organizacijom, ODNOSNO da li ovi procesi funkcionišu na predviđen način i omogućuju ostvarenje ciljeva organizacije.

Interna revizija pruža savetodavne usluge koje se sastoje od saveta, smernica, obuke, pomoći ili drugih usluga u cilju povećanja vrednosti i poboljšanja procesa upravljanja datom organizacijom, upravljanja rizicima i kontrole.

Internu reviziju obavljaju interni revizori. 

Interni revizori u vršenju funkcije, primenjuju međunarodne standarde interne revizije, etički kodeks interne revizije i principe objektivnosti, kompetentnosti i integriteta.
Interni revizori su obavezni da čuvaju tajnost službenih i poslovnih podataka.

Interni revizori imaju pravo neograničenog pristupa svim podacima potrebnim za sprovođenje revizije, uključujući i poverljive podatke, s tim da je za pristup podacima sa oznakom tajnosti potreban odgovarajući sertifikat, odnosno dozvola, u skladu sa propisima o tajnosti podataka.

Rukovodilac iz stava 2. ovog člana određuje stepen tajnosti primljenog izveštaja o sprovedenoj pojedinačnoj reviziji u skladu sa posebnim propisima.

Rukovodilac iz stava 2. ovog člana do 31. marta tekuće godine za prethodnu godinu na propisani način izveštava ministra o funkcionisanju sistema interne revizije.

Ministar propisuje zajedničke kriterijume za organizovanje i izveštavanje o funkcionisanju interne revizije, standarde i metodološka uputstva za njeno postupanje i izveštavanje i bliže uređuje poslove interne revizije u javnom sektoru.

Harmonizacija
Član 83.

Harmonizaciju finansijskog upravljanja i kontrole i interne revizije vrši Ministarstvo - Centralna jedinica za harmonizaciju.

Centralna jedinica za harmonizaciju obavlja poslove:

1) centralne harmonizacije, koordinacije, praćenje primene i sagledavanje kvaliteta finansijskog upravljanja i kontrole i interne revizije u javnom sektoru;

2) definisanja zajedničkih kriterijuma i standarda za uspostavljanje i funkcionisanje sistema finansijskog upravljanja i kontrole;

3) definisanja zajedničkih kriterijuma za organizaciju i postupanje interne revizije u javnom sektoru;

4) vođenje registra ovlašćenih internih revizora u javnom sektoru i evidencije povelja interne revizije;

4a) vođenje registra uspostavljenih internih revizija u javnom sektoru, sa podacima o načinu uspostavljanja, angažovanim internim revizorima i drugim podacima o funkcionisanju interne revizije;

5) stručnog usavršavanja, sertifikacije i nadzora nad radom internih revizora;

6) stručnog usavršavanja rukovodilaca i zaposlenih u javnom sektoru iz oblasti finansijskog upravljanja i kontrole, u skladu sa međunarodno prihvaćenim standardima;

7) objedinjavanje godišnjih izveštaja iz člana 81. stav 5. i člana 82. stav 13. ovog zakona o stanju finansijskog upravljanja i kontrole i interne revizije.

Ministar dostavlja Vladi objedinjeni godišnji izveštaj iz stava 2. tačka 7) ovog člana.

Zaposleni na poslovima Centralne jedinice za harmonizaciju su obavezni da čuvaju tajnost službenih i poslovnih podataka.

Ministar propisuje program za stručno obrazovanje i uslove i postupak sertifikovanja, odnosno polaganja ispita za sticanje profesionalnog zvanja ovlašćeni interni revizor u javnom sektoru, stručno osposobljavanje, usavršavanje i daje smernice i uputstva za obavljanje poslova iz stava 2. ovog člana.

Ministar bliže propisuje oblik, sadržinu i način vođenja registara iz stava 2. tač. 4) i 4a) ovog člana.

HARMONIZACIJU FINANSIJSKOG UPRAVLJANJA I KONTROLE I INTERNE REVIZIJE VRŠI MINISTARSTVO - CENTRALNA JEDINICA ZA HARMONIZACIJU. 
CENTRALNA JEDINICA ZA HARMONIZACIJU OBAVLJA POSLOVE:
1) CENTRALNE HARMONIZACIJE, KOORDINACIJE, PRAĆENJA PRIMENE I SAGLEDAVANJA KVALITETA SISTEMA FINANSIJSKOG UPRAVLJANJA I KONTROLE I INTERNE  REVIZIJE U JAVNOM SEKTORU; 
2) DEFINISANJA ZAJEDNIČKIH KRITERIJUMA I STANDARDA ZA USPOSTAVLJANJE I FUNKCIONISANJE SISTEMA FINANSIJSKOG UPRAVLJANJA I KONTROLE; 
3) DEFINISANJA ZAJEDNIČKIH KRITERIJUMA ZA ORGANIZACIJU I POSTUPANJE INTERNE REVIZIJE U JAVNOM SEKTORU;
4) VOĐENJA EVIDENCIJE OVLAŠĆENIH INTERNIH REVIZORA U JAVNOM SEKTORU;
5) IZRADE PROGRAMA STRUČNOG USAVRŠAVANJA, SERTIFIKACIJE I NADZORA NAD SPROVOĐENJEM PROGRAMA STRUČNOG USAVRŠAVANJA INTERNIH REVIZORA U JAVNOM SEKTORU;
6) IZRADE PROGRAMA STRUČNOG USAVRŠAVANJA I NADZORA NAD SPROVOĐENJEM PROGRAMA STRUČNOG USAVRŠAVANJA RUKOVODILACA I ZAPOSLENIH U JAVNOM SEKTORU IZ OBLASTI FINANSIJSKOG UPRAVLJANJA I KONTROLE, U SKLADU SA MEĐUNARODNO PRIHVAĆENIM STANDARDIMA I PRINCIPIMA;
7) OBJEDINJAVANJE GODIŠNJIH IZVEŠTAJA IZ ČLANA 81. STAV 8. I ČLANA 82.  STAV 13. OVOG ZAKONA  O STANJU FINANSIJSKOG UPRAVLJANJA I KONTROLE I INTERNE REVIZIJE. 
MINISTAR DOSTAVLJA VLADI OBJEDINJENI GODIŠNJI IZVEŠTAJ IZ  STAVA 2. TAČKA 7) OVOG ČLANA. 
ZAPOSLENI NA POSLOVIMA CENTRALNE JEDINICE ZA HARMONIZACIJU SU OBAVEZNI DA ČUVAJU TAJNOST SLUŽBENIH I POSLOVNIH PODATAKA.
MINISTAR PROPISUJE PROGRAM ZA STRUČNO OBRAZOVANJE I USLOVE I POSTUPAK SERTIFIKOVANJA, ODNOSNO POLAGANJA ISPITA ZA STICANJE PROFESIONALNOG ZVANJA OVLAŠĆENI INTERNI REVIZOR U JAVNOM SEKTORU, STRUČNO OSPOSOBLJAVANJE, USAVRŠAVANJE I DAJE SMERNICE I UPUTSTVA ZA OBAVLJANJE POSLOVA IZ STAVA 2. OVOG ČLANA.

Član 92.

Završni račun budžeta Republike Srbije i završni računi organizacija za obavezno socijalno osiguranje obavezno podležu eksternoj reviziji u skladu sa odredbama zakona kojim se uređuje nadležnost Državne revizorske institucije.

Eksternoj reviziji podležu i završni računi budžeta lokalnih vlasti.

Reviziju iz stava 2. ovog člana vrši Državna revizorska institucija, u skladu sa zakonom kojim se uređuje nadležnost Državne revizorske institucije.

Izuzetno od stava 3. ovog člana, eksternu reviziju budžeta lokalnih vlasti, može, uz saglasnost Državne revizorske institucije, na osnovu odluke skupštine lokalnih vlasti, da obavi i lice koje ispunjava uslove za obavljanje poslova revizije finansijskih izveštaja propisane zakonom kojim se uređuje računovodstvo i revizija.

Lokalna vlast je u obavezi da zahtev za saglasnost iz stava 4. ovog člana dostavi Državnoj revizorskoj instituciji najkasnije do 1. aprila.

Ukoliko Državna revizorska institucija ne postupi po podnetom zahtevu lokalne vlasti iz stava 5. ovog člana do 15. aprila, smatraće se da je data saglasnost iz stava 4. ovog člana.

Član 92b
Članove Fiskalnog saveta predlažu:

1) predsednik Republike predlaže predsednika Fiskalnog saveta;

2) ministar predlaže jednog člana;

3) guverner Narodne banke Srbije predlaže jednog člana.

Ukoliko Narodna skupština ne izabere predloženog člana, postupak za izbor tog člana se ponavlja.

Fiskalni savet vrši svoje nadležnosti nakon izbora sva tri člana Fiskalnog saveta.

Nakon izbora članovi Fiskalnog saveta polažu zakletvu pred Narodnom skupštinom, čime preuzimaju dužnost. Zakletva glasi: "Zaklinjem se na odanost Republici Srbiji. Obećavam da ću poštovati Ustav i zakone. Zaklinjem se čašću da ću svoju dužnost obavljati nezavisno, pošteno i na dobrobit sadašnjih i budućih generacija".

POSTUPAK IZBORA ČLANOVA FISKALNOG SAVETA IZ STAVA 1. OVOG ČLANA SPROVODI SE NAJKASNIJE 60 DANA PRE ISTEKA MANDATA PRETHODNOG ČLANA FISKALNOG SAVETA. 

U SLUČAJU DA MANDAT ČLANA FISKALNOG SAVETA ISTEKNE PRE OKONČANJA POSTUPKA IZBORA, ČLAN FISKALNOG SVETA NASTAVLJA SA RADOM U SKLADU SA OVIM ZAKONOM DO OKONČANJA POSTUPKA IZBORA.
Član 92z
Fiskalni savet može u bilo kom trenutku, na svoju inicijativu ili na zahtev, dati savet Vladi o pitanjima koja se odnose na fiskalnu politiku i upravljanje javnim finansijama.

Sve analize, izveštaji, preporuke i saveti koje pripremi Fiskalni savet biće javno dostupni u roku od pet radnih dana od dana njihovog dostavljanja ministru, Vladi ili Narodnoj skupštini.

Izveštaji, analize i procene Fiskalnog saveta su dostupni javnosti putem internet stranice Fiskalnog saveta.

Izveštaji, analize i procene Fiskalnog saveta prema potrebi se objavljuju u "Službenom glasniku Republike Srbije", kao i na internet stranici Narodne skupštine, Vlade, Ministarstva finansija, ili odgovarajuće jedinice lokalne vlasti.

FISKALNI SAVET JE DUŽAN DA DO 31. MARTA TEKUĆE GODINE PODNESE NARODNOJ SKUPŠTINI GODIŠNJI IZVEŠTAJ O RADU ZA PRETHODNU GODINU.

Član 92lj
Poslove specijalnog savetnika obavlja lice koje je državljanin Republike Srbije, koje ne vrši javnu funkciju, nije osuđivano i koje ima:

1) odgovarajuću fakultetsku diplomu iz oblasti ekonomije, finansija, računovodstva ili neke druge relevantne oblasti;

2) izvanredno teorijsko i praktično znanje o budžetskim i finansijskim pitanjima;

3) najmanje pet godina radnog iskustva u oblasti ekonomije, finansija, računovodstva ili drugoj relevantnoj oblasti.

Specijalni savetnik ne može obavljati druge plaćene poslove, osim naučnog, obrazovnog, umetničkog, književno-savetodavnog, uredničkog ili nekog drugog intelektualnog rada u skladu sa zakonom.

Poslove fiskalnog analitičara obavlja lice koje ispunjava opšte uslove za rad u državnim organima, koje je master ekonomije ili diplomirani ekonomista, koje ima položen državni stručni ispit i najmanje tri godine radnog iskustva u oblasti javnih finansija, fiskalne politike i makroekonomske analize, FINANSIJSKE ANALIZE I RAČUNOVODSTVA.

Pružanje drugih finansijskih usluga
Član 100.

Uprava za trezor naplaćuje usluge izvršenih javnih plaćanja iz nadležnosti ministarstva, odnosno Uprave za trezor i može obavljati druge poslove u skladu sa ugovorom, po osnovu kojih stiče prihod koji predstavlja opšti prihod budžeta.

NAKNADU ZA USLUGE IZ STAVA 1. OVOG ČLANA NE PLAĆAJU KORISNICI SREDSTAVA BUDŽETA LOKALNE VLASTI.
Visinu naknade za vršenje usluga iz stava 1. ovog člana, utvrđuje Vlada, na predlog ministra.

Član 103.

Novčanom kaznom od 10.000 do 2.000.000 dinara kazniće se odgovorno lice korisnika budžetskih sredstava, odgovorno lice korisnika sredstava organizacija za obavezno socijalno osiguranje ili drugo odgovorno lice, za sledeće prekršaje:

1) ukoliko stvori obaveze ili na teret računa budžeta odobri plaćanje rashoda i izdatka koji nije predviđen u budžetu;

2) ako ne poštuje odredbe čl. 27ž, 30, 36a stav 3, čl. 37, 38, 40, 41. i člana 42. stav 6. ovog zakona u postupku pripreme i usvajanja budžeta;

3) ako predlog budžeta i završnog računa i izveštaji koji se dostavljaju Narodnoj skupštini, odnosno lokalnoj skupštini ne sadrže delove iz čl. 28. i 79. ovog zakona;

4) ako ne poštuje odredbe čl. 49-61, člana 71. i 72. stav 1. ovog zakona u postupku izvršenja budžeta;

5) (brisana)
6) ako ne poštuje odredbe člana 10. stav 4. i čl. 74-79a ovog zakona;

tač. 7) i 8) (prestale da važe)
9) ako ne postupi po odredbi člana 102. ovog zakona;

10) ukoliko ne dostavi izveštaj o adekvatnosti i funkcionisanju sistema finansijskog upravljanja i kontrole u skladu sa članom 81. stav 5. STAV 8. ovog zakona;

11) ukoliko ne uspostavi i ne obezbedi uslove za adekvatno funkcionisanje interne revizije u skladu sa članom 82. stav 2. ovog zakona, a na način propisan podzakonskim aktom iz člana 82. stav 14. ovog zakona;

12) ne dostavi izveštaj o funkcionisanju sistema interne revizije u skladu sa članom 82. stav 13. STAV 14. ovog zakona.

Član 112.

Odredbe ovog zakona, koje se odnose na programski deo budžeta, primenjivaće se postupnim uvođenjem za pojedine korisnike sredstava budžeta Republike Srbije, a u celini od donošenja zakona o budžetu Republike Srbije i odluka o budžetima lokalne vlasti za 2015. godinu, a za korisnike sredstava organizacija za obavezno socijalno osiguranje shodno će se primenjivati od donošenja finansijskih planova organizacija za obavezno socijalno osiguranje za 2018. godinu i postupnim uvođenjem za zdravstvene i apotekarske ustanove čiji je osnivač Republika Srbija, odnosno lokalna vlast do 2024. godine I DONOŠENJA FINANSIJSKIH PLANOVA ZDRAVSTVENIH I APOTEKARSKIH USTANOVA ČIJI JE OSNIVAČ REPUBLIKA SRBIJA, ODNOSNO LOKALNA VLAST ZA 2027. GODINU.

Odredbe ovog zakona, u delu koji se odnosi na pripremu srednjoročnih planova, primenjuju se u postupku pripreme i donošenja zakona o budžetu Republike Srbije za sva ministarstva za 2011. godinu, a postupnim uvođenjem za ostale korisnike budžetskih sredstava.

 IZJAVA O USKLAĐENOSTI PROPISA SA PROPISIMA EVROPSKE UNIJE
1. Organ državne uprave, odnosno drugi ovlašćeni predlagač propisa - Vlada
    Obrađivač - Ministarstvo finansija
2. Naziv propisa
PREDLOG ZAKONA O IZMENAMA I DOPUNAMA ZAKONA O BUDŽETSKOM SISTEMU
DRAFT LAW ON AMENDMENTS TO  BUDGET SYSTEM LAW

3. Usklađenost propisa s odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum):

a) Odredba Sporazuma koja se odnosi na normativnu sadržinu propisa,

Ne postoje relevantne odredbe Sporazuma 
b) Prelazni rok za usklađivanje zakonodavstva prema odredbama Sporazuma,

Nema
v) Ocena ispunjenosti obaveze koje proizlaze iz navedene odredbe Sporazuma,

/

g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma,

/

d) Veza sa Nacionalnim programom za usvajanje pravnih tekovina Evropske unije.

/

4. Usklađenost propisa sa propisima Evropske unije:

a) Navođenje odredbi primarnih izvora prava Evropske unije i ocene usklađenosti sa njima,

/

b) Navođenje sekundarnih izvora prava Evropske unije i ocene usklađenosti sa njima,

/

v) Navođenje ostalih izvora prava Evropske unije i usklađenost sa njima,

/

g) Razlozi za delimičnu usklađenost, odnosno neusklađenost,

/

d) Rok u kojem je predviđeno postizanje potpune usklađenosti propisa sa propisima Evropske unije.
/

5.  Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe direktive).  

Ne postoje propisi sa kojima je potrebno obezbediti usklađenost
6. Da li su prethodno navedeni izvori prava Evropske unije prevedeni na srpski jezik?

/

7. Da li je propis preveden na neki službeni jezik Evropske unije?

Nije preveden.

8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti.

Nije bilo potrebe za konsultovanjem Evropske komisije i drugih stručnih tela Evropske unije prilikom izrade ovog zakona.

Osnovni razlog za donošenje ovog zakona jeste jačanje sistema interne finansijske kontrole kroz usklađivanje normativnog okvira sa međunarodno prihvaćenim standardima i ispunjavanjem preuzetih obaveza Republike Srbije u procesu pristupanja Evropskoj uniji u okviru Poglavlja 32 - Finansijski nadzor. 


